text:
Aba baturage basobanura ko iyo bageze mu mujyi bagashaka kwiherera biba ngombwa ko basubira mu ngo zabo bagata akazi, mu gihe ngo abadataha hafi bajya gutira ubwoherero byaba ngombwa bakajya mu bisambu cyangwa ku nkengezo z’inzu.
Umuturage witwa Niyonzima Bernard avuga ko hashize imyaka ibiri abaturage bakorera mu mujyi wa Rusizi batagira ubwiherero. Bigatuma muri uwo mujyi haba umwanda ushobora kubatera uburwayi.
Agira ati « Dufite ikibazo kinini cyane kubona umujyi ungana gutya utagira ubwiherero umuturage ushatse kwiherera nukugenda akajya mu bigori bya bandi.
Na hano hose munsinsiro z’amazu uhageze wasanga baragiye bahihagarika ! Nonese iyo usanze WC ifunze wagira ute uriyaranja ntakundi. »
Mugenzi we witwa Kamari Espoir, kimwe n’abandi baturage, asaba ubuyobozi bw’Akarere ka Rusizi kububakira ubwiherero rusange kugira ngo boye gukomeza kwiherera mu bisambu.
Ubusanzwe umujyi wa Rusizi wari ufite ubwiherero rusange. Ariko, nkuko abaturage babivuga, ngo batunguwe nuko bwahinduwe ibiro (Bureaus) by’urusengero rwa AEBER n’ishuri. Kuva icyo gihe ngo ntawongere kujya kwiherera.
Umuyobozi wungirije w’Akarere ka Rusizi ,ushinzwe imibereho myiza y’abaturage, Nsigaye Emmanuel avuga ko bazi icyo kibazo.
Ariko ngo kiri mu nzira yo gukemuka kuko ngo bari kubaka imisarani ihagije mu masoko mashya ari hafi kuzura muri ako karere. Ibyo ngo bizakemura kuburyo burambye ibibazo abaturage bahura nabyo byo kubura aho biherera.
Agira ati «Ikibazo cy’ubwiherero mu mujyi wa Rusizi hari ingamba twagiye tugifatira hari ubwiherero rusange buri kubakwa mu isoko riri kubakwa hari n’ubundi akarere kazubaka. »
Akomeza avuga ko impamvu zatumye ubwiherero rusange bwari bwarubakiwe abaturage bufungwa ari uko aho bwari bwubatswe bitari biteganyijwe mu gishushanyo mbonera cy’umujyi.


c: text/html

text:
Umusatsi ni bimwe mu bigize ubwiza bw’abagore , iyo ufashwe neza, ukanasokozwa neza birushaho kuba akarusho kuko utuma umuntu arushaho kugaragara neza no kuba yiyubashye bitewe n’agahunda agiyemo.
Mu buryo bwo gufunga umusatsi usanga
abenshi bafunga chignon bitewe n’uko ibera bose kandi ikaba ari nayo ibangutse gufunga ariko burya chignon ziratandukana bitewe naho ifungiye ndetse n’uko ifunze.
Hari iziba zifungiye hejuru izindi hasi gato ndetse hari n’izifungirwa ku ruhunde. Uyu munsi rero twahisemo ko tureba imwe muri chignon zifungiye kuruhande.
Ubu ni uburyo bwo gufunga imisatsi bwiza kuko butuma mu maso hawe hagaraga neza kandi ukaba wiyubashye ku buryo wabijyana mu bukwe cyangwa mu y’indi minsi mikuru.
Benshi iyo barebye iyi foto baba babona iyi nsokozo iri mu kavuyo bityo ntibe nziza ariko gusokoza umusatsi mu kavuyo bigezweho kuko bituma abantu babona usa neza ariko bitagutwaye igihe kinini,bakabona insokozo yawe ari umwihariko nkaho ari wowe ubwawe wayisokoje bwambere.
Iyi chignon yawe iri kuruhande si byiza ko iba izamuye cyane kuko bigaragara nk’aho wikoreye nk’ikintu ku mutwe ni byiza ko igiye wafungiye ku ruhande chignon yawe iba iringaniye noneho aho kuyizamura ikabwatarara (ikiyongera mu bugari).
Ibya chignon ifungirwa ku ruhande urabyumvise ahisagaye rero ni ahawe.
Chignon yo ku ruhande
Umusatsi ni bimwe mu bigize ubwiza bw’abagore , iyo ufashwe neza, ukanasokozwa neza birushaho kuba akarusho kuko utuma umuntu arushaho kugaragara neza no kuba yiyubashye bitewe n’agahunda agiyemo.

robotstxt: allowed

filter: keep


text:
NEP-Kora Wigire ni imwe mu nkingi za Gahunda y’Igihugu y’Imbaturabukungu, EDPRS II, n’iy’Icyerekezo 2020. Yibanda ku gufasha abagore n’urubyiruko kubona igishoro cyo guhanga imirimo bahabwa ingwate cyangwa inkunga ku mishinga bateguye kugeza kuri 75%.
Mu kiganiro n’abanyamakuru gisobanura ubukungurambaga kuri ‘NEP-Kora Wigire’ buzamara ukwezi, abanyamakuru bagarutse ku mpamvu hatabaho ‘Hanga umurimo muyobozi’, bityo ngo aribo [abayobozi] baha akazi urubyiruko kuko rwo nta gishoro rufite.
Minisitiri w’Umurimo Judith Uwizeye yasobanuye ko uzumva akeneye kurya, azafata iya mbere agahanga umurimo.
Yashimangiye ko aho kugira ngo bimere nko gutererana umupira, bigomba kumvikana neza ko guhanga imirimo nta muyobozi bifitiye akamaro ahubwo bigafitiye ababikora bo bakeneye amafaranga.
Ati “Ninumva nshonje, nkumva nshaka amafaranga nzahanga imirimo. Nizere ko cyumvikanye. Ntabwo turi kugabururira umwana utazi kwirisha. Niba tuzi icyo dukora, tukaba dushonje, tukaba dushaka amafaranga ,ya mirimo natwe ubwacu tuzashyiramo uruhare, tuzashyiramo ubushake mu kuyihanga.”
“Ntabwo turimo kubibahatira ngo nyamuneka byanze bikunze nimuhange imirimo, ntabwo ari ku ngufu. Igisubizo ni iki ‘Ninumva nshonje, nshaka amafaranga, nanjye nzagira uruhare mu guhanga cyangwa mu gushyiraho icyamfasha kugira ngo mbashe gufungura.”
Minisitiri Uwizeye yakomeje avuga ko umuyobozi utarahanga umurimo, ari uko ahagijwe n’amafaranga abona. Ati “Niba ntarabigeraho nk’umuyobozi ni uko amafaranga mfite ampagije, wowe utayafite gira uruhare mukuyashaka kuko niwowe bifitiye umumaro, ntabwo ari umuyobozi.”
Kuri iki kibazo,Minisitiri w’Urubyiruko n’Ikorabuhanga, Jean Philbert Nsengimana asanga mu gushyiraho ingamba n’uburyo bwafasha abaturage ari ko guhanga umurimo kwabo kwa buri munsi.
Kuva gahunda ya NEP-Kora Wigire yatangira muri 2014, hamaze guhangwa imirimo 80,672. Ni ukuvuga ko mu mwaka wa mbere hahanzwe imirimo ibihumbi 29 na ho umwaka wa kabiri hagahangwa imirimo ibihumbi 51 672.
Mifotra igaragaza neza ko gahunda ya NEP-Kora Wigire atari yo yonyine igomba guhanga imirimo ibihumbi 200 idashingiye ku buhinzi Leta yihaye nk’uko bamwe babivuga ko ahubwo ari rumwe mu nzego zifasha ngo iyo mirimo igerweho.
Uku kwezi kw’ubukangurambaga bwa NEP-Kora Wigire buje gutuma abaturage bamenya gahunda zihari zo kubafasha kwihangira imirimo dore ko imihigo ya 2015/2016 yagaragaje ko abaturage bo hasi batazi gahunda ya Hanga Umurimo ndetse n’inzego zigomba kuyibafashamo.
Ubu bukangurambaga buzazenguruka uturere 30 tw’igihugu, hasurwa ibyo gahunda ya Kora Wigire yagejeje ku bayitabiriye ndetse n’abandi berekwa ibyiza biyirimo bikazagirwamo uruhare na Minisiteri esheshatu, ibigo12 bizishamikiyeheho ndetse n’uturere twose.
Ubu bukangurambaga bwatangiye tariki ya 21 Ukwakira buzasozwa tariki ya 21 Ugushyingo 2016 bufite insanganyamatsiko igira iti”Twiteze imbere, twihangira imirimo”


text:
Ibintu ukwiye gutekerezaho mbere yo kuva mu murimo w’Imana
Iyo uganiriye n’abakozi b’Imana batandukanye, abenshi bitewe naho bakorera usanga baragiye bahura n’imbogamizi zitandukanye, ibigeragezo, kuburyo hari nukubwira ati rwose hari ubwo mba numva nabivamo kuko bigoye cyane.
Hari umupasitori kandi ukomeye bigeze kubaza bati ‘’ese hari ubwo ujya wumva wareka nk’inshingano zo kuyobora umukumbi? Araseka cyane ati rwose byibuze buri cyumweru mba numva nabihagarika nkikorera umurimo w’Imana bisanzwe. Hari nuwigeze kuvuga ati rwose mu bimbangamira ni ugukorana n’abankuriye ariko badakijijwe.
Ibi byose bituma hari uvuga ati rwose ibyiza ni ukubireka, bamwe bahitamo kubivamo burundu, abandi bagahitamo kureka inshingano bagakomeza umurimo w’Imana bisanzwe. Ubaye uri umupasiteri utarahura n’iki kibazo waba uri muri bake, icyakora abenshi bemeza ko hari ubwo uba wumva wabireka.
Hari ibintu ukwiye kongera kwibuka no gutindaho mbere yo kubivamo:
Imivu n’imiyaga ni ibintu bihuha cyane ariko bishira vuba, hari ubwo uba wumva isi yenda kukugwaho, ariko nyuma y’igihe gito cyane Imana igacecekesha imiyaga, ibyinshi iyo birimo kuba uba wumva utazi ikizakurikira ariko Imana byose ibihindura amateka ubuzima bugakomeza.
Hari nubwo usanga ikibazo atari wowe, wenda impamvu ari uko ari wowe ugaragara, komera rero wikuka umutima, Imana irahari.
Reba niba abenshi mu bo uyoboye batakiri ku ruhande rwawe, batagushyigikiye. Hari ubwo usanga bamwe mu bakuyoboye bagutesha umutwe, cyangwa se umwe muri benshi ariko ujye unahindukiza amaso urebe imbaga y’abandi Imana igusigarije ngo bagutere ingabo mu bitugu.
Ongera wibuke umuhamagaro wawe, niba koko wumva warahamagawe n’Imana ukwiye kwihanganira ibyo ucamo byose, ukifuza cyane kumenya isomo Imana ikugejejeho ikwigisha, ukibuka uko wahamagawe bizagutera gukomera.
Burya si wowe wenyine, biri hose, ntabwo ari wowe Imana yanga, nta kigeragezo kitari rusange. Iyo nzira hari n’abandi bayiciyemo kandi abayitabarutsemo amahoro Imana izabagororera.
Ongera wibuke ko Imana iri kumwe nawe, kandi iyatangije umurimo izanawusohoza, niba Imana yaraguhamagaye, iragukunda, ntabwo izagusiga, ntizaguhana.
Wenda ibi nubwo bisa nibireba abafite inshingano ariko byanareba buri wese uhamagariwe gukorera Imana ariko akaba arimo kurwana intambara z’uburyo butari bumwe, ndakwibutsa ko Imana iri mu ruhande rwawe, kandi uzirikane uko wahamagawe, wirinde, Imana izagororera umurimo wose, ukomeze kuyikorana urukundo. Imana igushoboze mu izina rya Yesu, Amen.


text:
Guhitamo aho kororera: ihitamo ryiza ryaho kororera heza ni ingenzi kugirango ube wabona ubworozi bw’amafi bwinjiza. Ubwoko bw’ubutaka n’iboneka ry’amazi ni ibintu bibiri byi ngenzi byugomba kwitaho igihe uhitamo aho gushira ikiraro Ubwoko bw’ubutaka: ubwizab bw’ umusaruro n’amazi biterwa n’ubwiza bw’ubutaka. Kureba niba ubutaka bukwiriye, upima ubutaka bw’inyuma no gucengerwa kwabwo. Icyuzi kigomba kugira amazi adacengeramo; bituma ubutaka buba ingenzi.
Kuboneka kw’amazi: kuboneka kw’amazi meza ni ingenzi ku bworozi bw’amafi. Gushyiramo amazi bidahinduka birakenewe. Amazi agomba kuboneka mu mwaka wose bivuga ko umworozi agomba kugira amasoko y’amazi atandukanye.muri ayo masoko harimo imvura, amazi karemano, imigezi.
Ubushyuhe bw’amazi bugomba kuba hagati ya 20 na 30 dogire
Ubworozi bw'amafi:Ahagenewe ibyuzi by’amafi
Guhitamo aho kororera: ihitamo ryiza ryaho kororera heza ni ingenzi kugirango ube wabona ubworozi bw’amafi bwinjiza. Ubwoko bw’ubutaka n’iboneka ry’amazi ni ibintu bibiri byi ngenzi byugomba kwitaho igihe uhitamo aho gushira ikiraro Ubwoko bw’ubutaka: ubwizab bw’ umusaruro n’amazi biterwa n’ubwiza bw’ubutaka. Kureba niba ubutaka bukwiriye, upima ubutaka bw’inyuma no gucengerwa kwabwo. Icyuzi kigomba kugira amazi adacengeramo; bituma ubutaka buba ingenzi.


text:
lun.
22
août
2011
ISOMO RYA MBERE
Igitabo cy’Ibyahishuriwe Yohani Intumwa (Hish 21, 9b-14)
Jyewe Yohani, nabonye umumalayika maze arambwira ati 9b« Ngwino nkwereke umwari, umugeni wa Ntama. » 10Ubwo njyanwa buroho ku musozi munini kandi muremure, maze anyereka Umurwa mutagatifu, Yeruzalemu yururukaga iva mu ijuru ku Mana. 11Wararabagiranaga, wisesuveho ikuzo ry’Imana Ubwayo, ububengerane bwawo bwari bumeze nk’ibuye ry’agaciro gakomeye, mbese nk’ibuye rya yasipi ibonerana. 12Uwo murwa wari uzengurutswe n’inkike nini kandi ndende, ukagira amarembo cumi n’abiri, kandi kuri ayo marembo hakaba abamalayika cumi na babiri, n’amazina yanditseho : ayo mazina ni ay’imiryango cumi n’ibiri y’Abayisraheli. 13Mu burasirazuba hari amarembo atatu, mu majyaruguru amarembo atatu, mu majyepfo amarembo atatu, no mu burengerazuba amarembo atatu. 14Inkike zikikije uwo murwa zari zubatse ku mfatiro cumi n’ebyiri, zanditseho amazina y’intumwa cumi n’ebyiri za Ntama.
ZABURI (Zab145 (144), 10-11, 12-13ab, 17-18)
Inyik/ Ncuti z’Uhoraho, nimurate ikuzo ry’Ingoma ye.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’ingoma yawe,
batangaze ubushobozi bwawe.
Bazamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba,
uko ibisekuruza bigenda bisimburana.
Uhoraho ni umunyabutungane mu nzira ze zose,
akarangwa n’urukundo mu bikorwa bye byose.
Uhoraho aba hafi y’abamwiyambaza,
hafi y’abarnwiyambaza babikuye ku mutima.
IBANGONDIRIMBO RIBANZIRIZA IVANJILI
Alleluya Alleluya.
Mana yacu, turagusingiza !
Wowe Intumwa zivuga ibigwi,
turakurata tugira tuti « Koko uri Nyagasani »
Al1eluya.
IVANJILI
+ Yohani (Yh 1, 45-51)
Muri icyo gihe, 45FiIipo na we aza guhura na Natanayeli, aramubwira ati « Wa wundi wanditswe mu Mategeko ya Musa no mu Bahanuzi, twamubonye : ni Yezu w’i Nazareti, mwene Yozefu.» 46Nuko Natanayeli aramubwira ati « Hari ikintu cyiza cyaturuka i Nazareti ?» Filipo aramusubiza ati « Ngwino wirebere » 47Yezu abonye Natanayeli aje amugana, aravuga ati « Dore Umuyisraheli w’ukuri, utarangwaho uburyarya. » 48Natanayeli aramubwira ati « Unzi ute ? » Yezu aramusubiza ati « Filipo ataraguhamagara, uri mu nsi y’igiti cy’umutini, nakubonaga. » 49Natanayeli aramusubiza ati « Rabbi, koko uri Umwana w’Imana, uri Umwami wa Israheli.» 50Yezu aramubwira ati « Wemejwe n’uko nkubwiye ngo nakubonye uri mu nsi y’umutini ; uzabona ibitambutse ibyo ngibyo. » 51Arongera aramubwira ati « Ndakubwira ukuri koko : muzabona ijuru rikinguye n’abamalayika b’Imana bazamuka kandi bamanuka hejuru y’Umwana w’umuntu. »


text:
Bakebuwe gukurikirana abana babo mu biruhuko
Ababyeyi bo mu Karere ka Nyabibu bibukijwe gukurikirana abana babo mu biruhuko, nyuma y’uko habonetse abana batanu batwariye inda mu mashuri.
Muri uyu mwaka w’amashuri mu mashuri abanza n’ayisumbuye niho havuye abo bana batwaye inda z’indaro, nk’uko umuyobozi w’akarere wungirije ushinzwe imibereho myiza y’abaturage Mukansanga Clarisse yabitangarije Kigali Today.
Yagize ati “Abo bana twabonye batwite abenshi bazifatiye iwabo.”
Avuga ko ibyo byatumye batangira gushishikariza ababyeyi kuganiriza abana no kwita ku myitwarire yabo mu gihe bari mu rugo no mu biruhuko. Yongeraho ko ibyo kandi bigomba kugendana no kurinda abana ihohoterwa iryo ari ryo ryose kuko nabyo biganisha ku ngeso mbi.
Muhorakeye Monique, umwe mu rubyiruko, avuga ko ahanini kudakurikiranwa no kutagira icyo bakora mu bihe by’ibiruhuko, bishobora kuba nyirabayazana wo kujya mu ngeso mbi.
Ati “Akenshi igitera ibyongibyo ni ukubura icyo umuntu akora, kubura icyo wahugiraho usanga byatera kujya muri ibyo.Urubyiruko nitubona icyo dukora ibyo ngibyo bizacika.”
Urubyiruko rwemeza ko bagenzi babo bari mu biruhuko bashatse umurimo bahugiraho cyagwa bagafasha ababyeyi ntaho bahurira n’ibishuko, byabashora mu ngeso mbi nk’ubusambanyi n’izindi.
Abarezi nabo basabwa kwigisha abana imiterere y’umubiri wabo no kwirinda, bikiyongera ku masomo asanzwe abana bahabwa.


text:
Kirehe: Umurenge wa Musaza niwo wa mbere mu mihigo
Mu mihigo 2014/2015 mu karere ka Kirehe abaturage b’umurenge wa Musaza barishimira umwanya wa mbere mu mihigo bakemeza ko batazawurekura.
Ni mu nama mpuzabikorwa y’akarere ka Kirehe yateranye kuwa 15 Nzeri 2015 aho abanyamabanga nshingwabikorwa b’imirenge 12 basinyiye imihigo ya 2015/2016 hanatangazwa uko imihigo y’uyu mwaka yeshejwe.
Nyiramahoro Théopiste aragira ati “twakiriye neza umwanya wa mbere, twarawuharaniye kandi ntituzawurekura dufite ingamba zo gukaza ibikorwa tugahora imbereâ€.
Avuga ko ibanga ari ubufatanye bw’abaturage ati “ buri muturage yuzuza inshingano ze kandi umuntu wese ugaragaza ubushobozi arakoreshwa akabyazwa umusaruro, ikindi ni ukurinda neza ibyo twagezehoâ€.
Rwabuhihi Pascal umunyamabanga nshingwabikorwa w’umurenge wa Musaza avuga ko ubufatanye bwabaturage ariryo banga ryo kuza imbere ati“ impamvu yo kuba aba mbere ni ubufatanye bw’abaturage bagira ibintu ibyabo k’ubw’ibyo kwesa imihigo bikorohaâ€.
Akomeza agira ati “ubu tugiye guhura tujye inama buri wese ahabwe inshingano cyane cyane kubijyanye n’igihango cy’imihigo tugume ku mwanya wa mbereâ€.
Guverineri Odette Uwamariya yashimiye abaturage b’umurenge wa Musaza kuba besheje imihigo neza asaba indi mirenge kuwigiraho ubutaha hakabaho kwikosora iyaje inyuma nayi ikaza imbere.
Minisitiri w’ubutegetsi bw’igihugu Kaboneka Francis yavuze ko kweza imihigo bijyana n’ubufatanye ati“ ubufatanye ni ngombwa,uyu murenge wa mbere murebye neza mwasanga hari ubufatanye mu baturage n’abayoboziâ€.
Yakomeje avuga ko abayobozi barya abaturage badashobora kwesa nzeza imihigo ati“ hari abayobozi baka abaturage esansi ngo bakemure ibibazo nta n’igare bagira niho muri iyi minsi bamwe bari gukora nabi ngo manda irarangiye, ntawagira ubwoba bwa manda yarakoze nezaâ€.
Yasabye abayobozi guhera k’umuyobozi w’intara kumanuka bakegera abaturage bakabafasha kwiteza imbere.
Imirenge itatu ya mbere niyo yahawe ibikombe ibimburiwe na Musaza yagize amanota 79 hakurikira Gatore umurenge wa gatatu uba Nasho mu gihe umurenge wa nyuma ari Nyamugari n’amanota 71.


text:
Gatsibo: Hamenwe ibiyobyabyabwenge bifite agaciro ka miliyoni 3
Abaturage bafatanyije na Polisi kumena ibi biyobyabwenjye Abaturage b’Akarere ka Gatsibo barasabwa kutishora mu biyobyabwenge kuko icyo gikorwa ari icyaha gihanirwa n’amategeko. Ibi ni ibyatangajwe More...
Burera: Hangijwe ibiyobyabwenge bifite agaciro ka miliyoni 32 z’amafaranga y’u Rwanda
Abaturage bo mu karere ka Burera bafatanyije n’ubuyobozi bw’ako karere ndetse n’inzego zishinzwe kubungabunga umutekano, ku wa gatau tariki ya 19/09/2014, bamennye ibiyobyabwenge birimo kanyanga, More...
Abayobozi mu ntara y’amajyaruguru bagiye guhabwa amahugurwa ku micungire y’abakozi
Guverineri w’intara y’amajyaruguru aratangaza ko mu minsi ya vuba hagiye kuba amahugurwa y’abayobozi batandukanye bo muri iyo ntara mu rwego rwo guteza imbere imicungire y’abakozi mu More...


text:
Bamwe mu baturage baturiye umugezi wa Rwebeya mu murenge wa Muhoza mu karere ka Musanze, bavuga ko bahangayikishijwe n’uyu mugezi umaze gusatira aho batuye, ku buryo igihe imvura yakomeza kugwa ari nyinshi ubuzima bwabo bwajya mu kaga.
Bavuga ko wagiye utwara ubutaka buhoro buhoro none inzu zabo nazo zikaba zishobora gutembanwa n’umuvu niba nta gikozwe mu maguru mashya, bagasaba inzego bireba kugira icyo zabafasha mu ikemurwa ry’iki kibazo.
Ubuyobozi bw’akarere ka Musanze bwo burasaba abugarijwe kurusha abandi kuhimuka vuba na bwangu, mu gihe hagishakishwa umuti urambye kuri iki kibazo.
Abaturage baturiye uyu mugezi wa Rwebeya bavuga ko bugarijwe kurusha abandi, ni abo mu kagari ka Ruhengeri.
Bavuga ko uyu mugezi wagiye utwara ubutaka bwari mu nkengero zawo gahoro gahoro kugeza wegereye amazu batuyemo, ndetse ukaba ubangiriza n’imyaka mu gihe imvura yabaye nyinshi, ibintu basanga bikomeje gushyira ubuzima bwabo mu kaga.
Aba baturage kandi, bavuga ko kwikemurira iki kibazo ubwabo bisa n’ibirenze ubushobozi bwabo, bagasaba izindi nzego kugira icyo zabafasha mu ikemurwa ryacyo mu buryo burambye.
Sebusuna Eliab, umwe muri aba baturage yabwiye Imvaho Nshya ko amazi ava mu birunga akarenga umugezi wa Rwemeya, akabangiriza imyaka ku buryo nko muri iki gihembwe nta musaruro biteze kubona.
Yagize ati:“Ikibazo cy’imigezi itemba ituruka mu birunga muri Musanze kimaze gutesha abatuye aka karere umutwe, idutwara abantu n’ibintu, kugeza ubwo dusigaye tubarurirwa mu batuye mu manegeka.
Nko muri iki gihembwe tugiye kuzagira inzara kubera ko iyi Rwebeya yatembanye imyaka yacu harimo ibirayi, ibishyimbo n’intoki, twebwe nta bushobozi dufite bwo gukemura iki kibazo, ahubwo ubuyobozi bwadufasha kukibonera umuti mu buryo burambye, hubakwa iriya migezi, kugira ngo ijye ibona aho imanukira itatwangirije cyangwa se ngo idutware ubuzima”.
Umuyobozi w’akarere w’akarere ka Musanze Musabyimana Jean Claude, avuga ko hari umushinga mugari wo gukemura iki kibazo n’ibindi bisa na cyo mu karere kose, cyane ko ngo aka karere gakunze kwibasirwa n’amazi aturuka mu birunga akanyura mu migezi itandukanye yangiriza abaturage, ataretse no gutwara ubuzima bwabo.
Avuga ko mu gihe uwo mushinga utaratangira gushyirwa mu bikorwa, abatuye ahantu hashyira ubuzima bwabo mu kaga, bagomba kuhimuka mu bihe bya vuba batarahura n’akaga ko kuhatakariza ubuzima.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Rwanda | Nyamagabe: Imyiteguro y’itorero ryo ku rugerero igeze kure – Umukozi ushinzwe itorero.
Mu gihe habura ibyumweru bibiri gusa ngo abanyeshuri barangije amashuri yisumbuye mu mwaka wa 2012 batangire itorero, umukozi ushinzwe gukurikirana ibikorwa by’itorero mu karere ka Nyamagabe atangaza ko imyiteguro y’iri torero igeze kure.
Uwimana Eric, ushinzwe gukurikirana ibikorwa by’itorero muri Nyamagabe atangaza ko ubu aho aba banyeshuri bazatorezwa hamaze gutegurwa, ibyo bazakenera nk’amafunguro n’ibindi, ndetse n’abazabatoza bakaba bahari.
Itorero ryo ku rugerero ngo rizitabirwa n’abanyeshuri basaga gato 850 nk’uko imibare y’agateganyo y’abanyeshuri bazatozwa mu karere ka Nyamagabe yaturutse hirya no hino mu mirenge ibyerekana.
Aba banyeshuri kandi ngo nyuma yo kuva mu itorero bazajya ku rugerero (national service) aho bazakora ibikorwa bitandukanye by’ubwitange biganisha ku iterambere ry’igihugu, igihe bazagirayo ndetse n’ibikorwa bazakora mu gihe bari ku rugerero bikaba bikinozwa.
Aba banyeshuri batangiye ibizamini bisoza amashuri yisumbuye kuri uyu wa gatatu tariki ya 14/11/2012 bakaba bazabirangiza tariki ya 24/11/2012, ngo bazajya iwabo mu ngo maze tariki ya 30/11/2012 batangire itorero rizasozwa tariki ya 22/12/2012.
Uwimana asaba aba banyeshuri kuzitabira itorero kandi bakazagenda biteguye gukurikirana amasomo bagenewe, kandi bakazavayo biyemeje kugira imyitwarire myiza iranga abanyarwanda.


text:
Uhamagarirwa gufasha mugenzi wawe
Ahari waba wibaza uti « Mbese Mugenzi wanjye ni nde ? » nk’uko Yesu na we mu gihe yari akiri ku isi hari abajyaga bamubaza iki kibazo.
Ushobora kubona igisubizo mu ijambo dusanga mu buhanuzi bwa Yesaya (Ibice 58) :
« Shyira ejuru uvuge cyane we kugerura, rangurura ijwi ryawe nk’ikondera, ubwire ubwoko bwanjye ibicumuro byabwo, ubwire inzu ya Yakobo ibyaha byabo.
Icyakora banshaka uko bukeye bishimira kumenya inzira zanjye, nk’ishyanga ryakoraga ibyo gukiranuka ntirireke amategeko y’Imana yabo, niko bansaba amategeko yo gukiranuka bakishimira gusanga Imana.
Ndetse baribaza bati ‘Mbese igituma twiyiriza ubusa ntubyiteho ni iki ?Ni iki gituma twibabaza ukabyirengaiza ?’
‘Mbiterwa n’uko ku munsi wanyu wo kwiyiriza ubusa muba mubonye uko mwinezeza ubwanyu, mukagirira nabi abakozi banyu bose.Dore icyo mwiyiririza ubusa ni ugutongana no kujya impaka no gukubitana ibipfunsi by’abanyarugomo.Kuri ubu ntimmukiyiriza ubusa uko bikwiriye byatuma ijwi ryanyu ryumvikana mu ijuru.
Ugira ngo kwiyiriza ubusa nshima kumeze gutyo ?Mbese ni umunsi umuntu yibabarizamo akubika umutwe nk’umuberanya akisasira ibigunira, akaryama mu ivu ?Ibyo ni byo wita kwiyiriza ubusa, n’umunsi Uwiteka yishimira ?
Ahubwo kwiyiriza ubusa nshaka ni uko mwajya mubohora abantu ingoyi z’urugomo, mugahambura imigozi y’uburetwa mukarenganura abarengana, kandi mugaca iby’agahato byose.
Kandi ukarekura ugatanga ibyo kurya byawe ukagaburira abashonji, ukazana abakene bameneshejwe,ukabashyira mu nzu yawe, wabona uwambaye ubusa ukamwambika,ntiwirengagize bene wanyu.
Maze rero umucyo wawe uzaherako utambike nk’umuseke, ubukire bwawe buzatoha vuba,gukiranuka kwwe kuzajya imbere,kandi icyubahiro cy’Uwiteka kizaba kigushoreye.
Maze nutabaza Uwiteka azagutabara,nutaka azavuga ati ‘ndi hano’.Niwikuramo agahato no gutunga urutoki no kuvuga nabi,ukihotorera umushonji,ugahaza umunyamubabaro, umucyo wawe uzaherako uvire mu mwijima,kandi urwijiji rwawe ruzatamuruka habe amanyway’ihangu.
Uwiteka azajya akuyobora,azahaza ubugingo bwawe mu bihe by’amapfa azakomeza amagufwa yawe.Uzamera nk’urutoki rwuhirwa, kandi uzaba nk’isoko y’amazi idakama.
N’abazagukomokaho bazubaka mu matongo ya kera yasenyutse, uzongera gushinga imfatiro zariho ku ngoma nyinshi kandi uzitwa Uwica ibyuho kandi Usibura inzira zijya mu ngo.
Nuhindukira ntukandagire isabato,ukanga gukora ibyo wishakiye ku munsi wanje wera, ahubwo ukita isabato umunezero, umunsi wera w’Uwiteka ukawita uw’icyubahiro ukawubaha, ntiwigire icyigenge ntiwishakire ibyo kwinezeza ntiwivugire ibyo ushaka ku bwawe, nuko uzishimira Uwiteka,nanjye nzaguha kurambagira mu mping z’igihugu,kandi nzagutungisha gakondo ya Sogokuruza Yakobo » Akanwa k’Uwiteka ni ko kabivuze.’
Ibi ni byo biranga idini y’ukuri.Kugirira abandi imbabazi.
Iyo witegereje usanga Yesu yarakundaga kugirira abantu benshi impuhwe akababarana na bo kandi Na nubu aracyabikora, ntiyahindutse.
Gufasha bagenzi bacu ni inshingano.Yesu yavuye mu ijuru, mu cyubahiro cye aza azanywe no kutwambika mu buryo bw’umwuka ubwo twari twambaye ubusa.Yasangiraga n’abanyamubabaro bo ku isi, abanzwe n’imiryango yabo, abakene kandi ashaka ko natwe tubikora mu izina rye.
Tugarutse kuri iki gice cyo muri Yesaya, turasanga Imana idusaba gusangira n’abandi ibiribwa, tukagabana imyambaro yacu n’abatayigira, tugacumbikira abashyitsi, ntitugire uwo duheza uko yaba ari kose, tugafasha abandi mu buryo bwose bushoboka tutiyitayeho.
Ni bwo izatubera umuyobozi,ikita ku byo dukeneye ikabiduha, ikadukomeza ndetse ikadukiza.Umucyo w’Uwiteka uzaturasira ndetse n’icyubahiro Cye.
Nuko Umwami azabwira abari iburyo bwe ati « nimuze mwebwe abo Data yahaye umugisha muragwe ubwami bwabatunganirijwe uhereye ku kuremwa kw’isi kuko nari nshonje mukamfungurira, nari mfite inyota mumpa icyo nywa, nari umushyitsi murancumbikira, nari nambaye ubusa muranyambika, nari ndwaye muransura, nari mu nzu y’imbohe muza kundeba » Abakiranutsi bazamubaza bati ‘Mwami twakubonye ryari ushonje, ufite inyota,...’
Umwami azabasubiza ati ‘ Ndababwira ukuri yuko ubwo mwabikoreye umwe muri bene Data aba boroheje bari hanyuma y’abandi ari jye mwabikoreye’. Matayo 25 : 31-46
« Cyangwa se hagira mwene data w’umugabo cyangwa w’umugore wambaye ubusa kandi akaba abuze ibyo kurya by’iminsi yose maze umwe muri mwe akamubwira ati ‘genda amahoro ususurukirwe uhage, ariko ntimumuhe ibyo umubiri ukennye, byavura iki ? » Yakobo 2 :15-16


text:
Mbese wavutse ubwa kabiri koko cyangwa warabatijwe gusa?
MBESE WAVUTSE UBWA KABIRI KOKO CYANGWA WARABATIJWE GUSA?
Abantu benshi bitiranya umubatizo no kuvuka ubwa 2 ariko sibyo kuko nta muhango n’umwe mu isi wahesha umuntu kuvuka ubwa 2. (kubatizwa, gukomezwa, etc…)
Ikindi bamwe bibwira ko umubatizo ukuraho ibyaha (harimo n’icy’inkomoko) ariko Petero yabwiye itorero ko ari isezerano ku mana ry’umutima uticira urubanza (umutima wababariwe utiyiziho icyaha) 1Petero3:21. Bityo nk’uko Yesu yabatijwe nta cyaha iyo bigenze neza habatizwa umuntu wamaze gukurwaho ibyaha kubwo kwihana guhesha no kumva ukizera.
1. Kuvuka ubwa 2
Ijambo ry’Imana ritugaragariza ko iyo umuntu yizeye Yesu bimuhesha kwihana bityo akavuka ubwa 2, (Yohani1:12) uku kwizera duhabwa no kumva ijambo ry’Imana niko shingiro ry’ubukristo kandi niko kuvuka ubwa kuko Yesu atangira kwima muri wowe akagushoboza gukora ibihuye n’ubushake bwe.
Nyuma yo kwizera ko nta handi agakiza kabonerwa uretse muri Kristo Yesu, kandi ko ahindutse umwami w’ubuzima bwacu, hari intambwe ikurikira Yesu yasabye abigishwa gufasha uwizeye gutera yitwa kubatizwa.
2. KUBATIZWA.
DORE UKO UMWANDITSI WA BIBIRIYA NTAGATIFU ASOBANURA UMUBATIZO KURI PAGE 1980 Aho asobanura ijambo TWAHAMBANYWE riri mu Abanyaroma6,4.
Abakristo b’ikubitiro bavugaga kubatizwa mu izina rya Kristu (Intu2,38). KUBATIZWA bivuga kwinika. Ubatizwa yajyaga mu mazi bakamwinikamo akabona kuburuka. Uwo muhango ukerekana icyo Imana iba iwukoresha mu mutima w’ubatizwa: nka Kristu ku musaraba, umunyabyaha aba apfuye ku kitwa icyaha cyose, agahambanwa na Kristu kugira ngo hamwe nawe azukire kubaho mu buzima bushya ari ikiremwa gishya (2Kor5,17) ari umuntu mushya (Ef2,15)
Bityo rero, iyo byagenze neza habatizwa umuntu wihannye udafite icyaha nk’uko Yesu nawe yabatijwe atagira icyaha, noneho kuri twebwe abizera ni umuhango wo guhamiriza Imana n’itorero n’isi ndetse na Satani ko:
1. NABAMBANYWE NA KRISTO:
Iri jambo ryavuzwe na Paul yerekana ko atakiriho kubwe agira ati: “Nabambanywe na Kristo ariko ndiho, nyamara sijye uriho ahubwo ni Kristo uriho muri jye, ibyo nkora byose nkiriho mu mubiri mbikoreshwa no kwizera umwana w’Imana wankunze akanyitangira. (Abagaratiya2:20) yongeye kwerekana umumaro wo kubambanwa na Yesu ko kubwo kwakira Yesu yahawe ubushobozi bwo kunesha isi. (Ariko njyeweho sinkiratana ikindi, kereka umusaraba w’umwami wacu Yesu Kristo wateye ko iby’isi bimbera nk’ibibambwe, nanjye nkabera iby’isi nk’ubambwe. (Abagalatiya6:14)
Niko natwe iyo dukijijwe neza duhamiriza bose ko twamaze guhinduka kandi ko isi itagifite ubushobozi bwo kudutwaza igitugu kuko tutakiriho ahubwo hariho Kristo muri twe, bityo tukagira ubutware bwo kurobanura ibikwiriye muri byinshi itanga.
2. NAHAMBANYWE (NAPFANYE) NA KRISTO:
Nk’uko mu buzima busanzwe hahambwa umuntu wapfuye, niko n’umukristo ahamiriza Imana n’abantu ko yapfanye na Kristo, uyu muntu aba yemeje ko atazongera kubaho ubuzima bw’ibyaha. Kuko nk’uko umuntu wapfuye mu buzima busanzwe utakongera kumubona cyangwa kumubaririza niko uba uhamirije abantu ko utazongera kubarizwa mu isi y’ibyaha.
Natwe kubwo kuvuka ubwa kabiri twahawe imbabazi z’ibyaha twakoze mbere ariko duhererwa muri Kristo imbaraga zo kunesha ibyaha ngo dukomeze kubaho ubuzima bwo kwera.
3. NAZUKANYE NA KRISTO:
Kolosayi3:1 Ni uko rero niba mwarazukanye na Kristo mujye mutekereza ibiri hejuru aho Kristo ari.
Kuzukana na Kristo bivuze gutangira kubaho ubuzima Yesu Kristo ashaka ugahindura imitekerereze kugera ku rwego rwo gutekereza nka Kristo nk’uko Pawulo yandikiye Abakorinto mu rwandiko rwe rwa mbere agira ati: “Mbese ni nde wigeze kumenya icyo Uwiteka atekereza ngo amwigishe? Ariko twebweho dufite gutekereza kwa Kristo.” (1Abakorinto2:16)
Umukristo wakijijwe aharanira kubaho ubuzima bukwiriye abana b’ubwami, nk’uko umuntu ugiye guhagararira igihugu mu kindi agomba kwerekana ubwiza bw’igihugu cye, ni ko Umukristo agomba kwerekana ubwiza bw’ijuru mu magambo mu bikorwa no mu mico ye mu isi.
Ukwiye rero kwisuzuma kuko bagaragara neza ko umuntu ashobora kubatizwa atavutse ubwa 2 bikerekanwa no kudashobora kwera imbuto z’Umwuka no kugendera ku mabwiriza yawo kuko atabyawe nawo .
Murakoze
Théophile DUSABEYEZU.


text:
dim.
26
mai
2013
Amasomo: Pr 8,22-31; Ps 8,4-9; Rm 5,1-5; Jn 16,12-15
Bavandimwe, uyu munsi ni umunsi mukuru w’Ubutatu Butagatifu: Imana Data, Imana Mwana Yezu Kristu, na Roho Mutagatifu. Imana Data yaremye ijuru n’isi n’ibiyiriho byose, Se w’Umwami wacu Yezu Kristu. Yezu Kristu umucunguzi wacu wongeye kuduhuza n’Imana Data. Imana Data na Mwana bohereza Roho Mutagatifu utatagatifuza kandi agakomeza kiliziya. Imana Data na Mwana bayobora mu bumwe bwa Roho Mutagatifu.
Mu isomo rya mbere, baratubwira uko umwana w’Imana yabayeho mbere ya byose. We wari uzi iremwa rya byose, ntakiremwa na kimwe cyabayeho atabibona. Inyanja, ibiremwa yemwe natwe turimo. Iremwa ry’umuntu. Batwereka n’uko yari akunzwe na se (Imana Data) akina imbere ye. Mu kinyarwanda “ Imfura ingana na se” Yezu ati ntawambonye ngo abe akibaririza Data. Ibyo yabibwiye Philipo agishidikanya. Nta nuzi Data keretse mwana, kandi uwabonye mwana aba yabonye Data.Niwe ibiremwa byose bikesha kubaho (Yh1,3 ) , ibyaremwe byose yabigizemo uruhare. Bityo Ubutatu Butagatifu bugaragara no mu Isezerano rya Kera: Tureme umuntu mu ishusho ryacu ( Gn1,26). Imana Data na mwana na Roho Mutagatifu bafatanya kurema muntu n’isi n’ibiyiriho.
Mu isomo rya kabiri, Pawulo Mutagatifu aratwereka uruhare rwa Roho Mutagatifu mu buzima bwacu. Ukwemera kwatugize intungane, bityo tukagira amahoro muri Yezu Kristu, Imana n’umwami wacu. Kubwa Yezu tugira neza, tubona ibitotezo tukihangana, tukagira ubudahemuka budutera ukwizera. Urukundo rw’Imana rwabuganijwe muri twe na Roho Mutagatifu twahawe.
Yezu rero yerekanye urukundo adupfira, bityo Imana yerekana ityo urukundo idufitiye. Twe twagizwe intungane na We n’amaraso ye bityo twitwa abakristu. We watwunze n’Imana, kandi twishimiye Imana muri Yezu Kristu we wadufashije kwiyunga nayo.
Baratwereka uruhare rwa Yezu mukudusubiza ubuzima butazima. Ubuzima butarimo Imana nta murongo buba bufite. Bavandimwe, kumenya Imana nitwe bifitiye akamaro Kandi Yezu yarabitweretse, ndetse na Roho twaramubonye we uhora atwibutsa ibyiza tugomba gukora ndetse n’ibibi tugomba kwirinda.
Mu Ivanjili ya Yohani, bongera kutwereka ko Roho dufite twamusezeranijwe na Yezu ngo akomeze kutwibutsa ibyo yavuze, ngo akomeze kutuyobora. Roho uzaza aje kumuhesha ikuzo no kutumenyesha ibye. Ibyo Data atunze byose ni ibyanjye kandi azabifataho abibamenyeshe.Yezu yongera kutwereka ko Imana Data, mwana na Roho Mutagatifu, ari Imana imwe. Ko ntawe uvuguruza undi ko uzi mwana, azi Data na Roho umutuyemo.
Ese muvandimwe, Roho wahawe umwumvira ute? Umwana w’Imana se wemera ko yagupfiriye yoherejwe na Data waremye ijuru n’isi n’ibiyiriho? Ese koko duhamya ko turi Abakristu? Buri wese ni akanya ko kongera kureba no kwibuka ko Imana imurema (avuka) ko yari imufitiye umugambi. Bityo na Yezu akamurokora kandi akabona na Roho umwibutsa ikiza agomba gukora n’ikibi yakwirinda kugira ngo agume mu rukundo rw’Imana.
Dusabe Imana ngo iduhe imbaraga mukuyihamya, kuyizera, kuyemera no kuyibwira abandi.
Nihubahwe Imana Data na mwana na Roho Mutagatifu Amen.
DIYAKONI HARERIMANA THEOPHILE


text:
Musenyeri Mwumvaneza yasabye ibi kuri uyu wa 19 Kamena 2016 ubwo urubyiruko rwaturutse mu maparuwasi atandukanye ari mu Ntara y’Iburengerazuba, rwasozaga urugendo rutagatifu kuri Paruwasi ya Crete Congo-Nil muri Rutsiro,
Musenyeri Mwumvaneza yavuze ko Kiliziya Gatolika itagambiriye ubukirisitu butarimo ibikorwa by’iterambere ahubwo ko umukirisitu mwiza ari uwiteje imbere.
Aganira na Kigali Today, yagize ati “Mu rugendo rutagatifu rw’urubyiruko, tubabwiramo ubutumwa butandukanye tubigisha kuba abakirisitu nyabo birinda ingeso mbi ariko ntibirangirira aho, tunabigisha uburyo bakwitwara hanze aha, bashaka icyo bakora kibafitiye akamaro, bagakora bagatera imbere.”
Uyu mushumba muri Kiliziya Gatolika yongeyeho ko bazakomeza gukurikirana urwo rubyiruko mu maparuwasi, barugira inama kugira ngo rutazateshuka ku nshingano ruba rwarahawe kuzuza.
Minisitiri w’Urubyiruko, Jean Philbert Nsengimana wari wifatanyije na bo, yabakanguriye kugira ubushake bwo gutera imbere bahera kuri duke bafite, ntibumve ko abatera imbere bose baba bahereye ku bushobozi bwinshi.
Yagize ati “Urubyiruko rwacu ruracyafite imyumvire yo kuvuga ngo rwabuze igishoro kandi ntirumenya ko rushobora no gutangirira ku mafaranga make, rugashaka ibikorwa byabateza imbere. Ikindi, bashobora no kwishyira hamwe bagatizanya imbaraga bagakora koperative kandi ibigo by’imari ntibyabima amafaranga."
Yakomeje agira ati "Bagomba kwivanamo iyo myumvire nka ba bandi bavuga ko ‘impamba itazakugeza i Kigali uyirirra ku Ruyenzi’.”
Urubyiruko rwitabiriye uru rugendo rutagatifu, rwagaragaje kumva impanuro z’abayobozi baruganirije, maze ruvuga ko rugiye kubaka ubukirisitu nyabwo kandi rugakora ibikorwa by’iterambere.
Zishirabahiga Emmanuel waturutse mu Karere ka Rubavu, yagize ati “Twumvise ibyo twabwiwe kandi ni byiza ko tubishyira mu bikorwa. Ubu ngiye gushaka uburyo nakora ibikorwa byanteza imbere nirinda uwanshuka ngo anjyane mu bibi bitamfitiye akamaro.”
Kuva yagirwa umushumba wa Diyoseze ya Nyundo muri Werurwe 2016, ni ku nshuro ya mbere Musenyeri Mwumvaneza ahuye n’urubyiruko mu rugendo rutagatifu, aho yasomeye misa urubyiruko rusaga ibihumbi 25.


text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Tuesday, June 15, 2010
INDAGU ZA MAGAYANE:MENYA AMATEKA NAHO IBIHE BIGEZE MURWANDA
Zigiranyirazo yavuze ko bafunga Magayane, Magayane akigera mu buroko 1930 yabwiye uwamutekeraga ati: kuwa kane nzapfa maze kurya imboga. Niko byagenze. Kuko yahawe imboga z’isogo yakundaga kuwa kane yitaba Imana. Yanabwiye n’uwo musirikare wamutekeraga ko azagwa mu maguru y’abagore, niko byagenze uwo musore yagiye gusambanya umugore w’undi mugabo, ategerwa ku irembo bamutsinda aho.
Ibyo yahanuriye abandi ni ibi: yabwiye Ambasaderi Kagenza Alphonse muri Nzeri 1972 ko Kayibanda uzengurutse u Rwanda rwose ngo aribuka isabukuru y’imyaka 10 y’ubwigenge ko ariho asezera ku banyarwanda ko nta myaka itatu azamara ategeka, ko nategura n’imva ye itazaboneka.
Yabwiye Kanyarengwe Alexis ko azahunga akambuka Akagera, akagaruka arwana, akazitwa umutegetsi wa nyirarureshwa, akabona ibibi n’ibyiza, nyuma agapfa adahinwe azize indara-mabuno. Yavuze ko hari abazungu bagiye gufungirwa mu Ruhengeri, abandi b’abatasi bazabakurikira bakagwa kuri Muhungwe byarabaye, abacanshuro bashatse gufata Congo banyuze i Goma mu 1978.
Surete ya Lizinde yari ikaze ibata muri yombi bafatirwa mu mahoteri ku Gisenyi, bafungiwe mu Ruhengeri, nyuma y’aho abandi bakoreye plan yo gufata u Rwanda na Congo byombi muri Parc y’ibirunga i Rwindi(Congo), baje mu Rwanda n’ibyuma kabuhariwe bifotora, indege ibagusha muri Komini Kanama(Bugoyi-Gisenyi) hafi ya Muhungwe.
Magayane yahamagariwe gukora animation bamamaza, banacengeza amatwara ya Muvoma, ati: uwabyiniye Nkubitoyimanzi Rudahigwa, na Bwenge nyakuri Kayibanda, ntiyabyinira Muvoma izanywe n’abungura bazubika u Rwanda. Burugumesitiri Kabalira yahise amufungira mu kasho amuziza gupfobya MRND AKANATUKA Perezida wayo ngo ni umwungura w’umushyushya. Nyuma y’icyumweru baramurekuye, Magayane abwira Kabalisa ati ati: kumfungira ubusa kwawe nawe uzafungirwa ahatava izuba.
Bwarakeye basanga Kabalira yarariye imisanzu ya MRND, YAFUNGIWE MURI Prison Special mu Ruhengeri. Magayane yabwiye Theoneste Lizinde ati: Ugiye kuzafunganwa n’abantu bambaye utubuye tubengerana ku ntugu, mukazashyirwa aho wajyaga ufungira abandi. Bwarakeye Lizinde avumbura imashini yakoraga amafaranga, iyo mashini yari ihuriweho na Majyambere n’ibindi bikomerezwa.
Lizinde agijeje I bukuru, bati uyu muntu azabwira abanyamahanga akari I Murore bati: tumwohereze Zimbabwe, navayo tuti yateguraga coup d’Etat, ahite afungwa. Yabwiye Lizinde ati ikimenyetso cy’ifungwa ryawe n’umwana uzabyarwa na Madame Habyarimana ari ikimara. Byarabaye uwo mwana avukira mu Bubiligi ari ikimara(baramuhishaga) nta cyumweru cyahise Lizinde atabwa muri yombi. Magayane ati Lizinde nafungurwa ,ingabo zizaturuka hanze, uzicarana nazo akanya gato, uzahunga zizagutsinda hanze.
Magayane yabwiye Adjudant Chef wayoboraga Gereza ya Ruhengeri witwaga Sembagare ati: uri igikenya ntuzisazira. Bwarakeye ajya iwabo I Muramba-Gisenyi, inkuba itagira amazi iramwasa. Magayane yabwiye undi muyobozi w’iyo Gereza Adjudant cyarahani ati: uzicirwa muri iyi prison. Umwaga wawe uzashirira aha.
Yabwiye abanyururu bagenzi be ati; iyi myenda mubona y’umukara twambaye izasimbuzwa ibara ribengerana(Rose) yarongeye ati: ibohozwa ry’iyi prison rizabanzirizwa no kumva kw’iki giti cy’ingazamarumbo mubona imbere ya Gereza, ati hano mu nzu indani hazinjira ihene izaherekeza abashyitsi, bwarakeye igiti kiriyumisha, naho ubwo Musenyeri Nsengiyumva yasuraga Gereza ya Ruhengeri, bibagiwe gukinga ihene irabinjirana, nijoro bumva iramena amasafuriya irya ubugali.
Magayane ati: ngicyo ikimenyetso mwatashye, mais abazahungira Rwabeya muzashira. Abahungiye Rwabeya-Musanze bahuye n’abakodo ba Mukamira baje kubohoza Ruhengeri, babamenaho urusoro babita inyenzi kubera atahwemye kwikoma ingoma ya Kinani, byateye ubwoba abayobozi ba Gereza ya Ruhengeri, bahitamo kumushyikiriza ibiro by’iperereza ngo yisobanure. Yasabye ko Habyara n’ibyegera bye baza, maze ubuhanuzi bufatwa kuri za kasete buranandikwa.
Dore uko yavuze: wowe Habyarimana ndagukandagiye ugiye kugwa ku kibuga gikikijwe n’imfunzo kandi nupfa Kigali izuzuramo intumbi agahishyi. Ibimenyetso ni abazungu bazaza kugukanga nawe uzashyira mu bitugu byawe mu bushoroshori umugore w’umugambanyo, inyamaswa y’ihembe rimwe izaba ibiyogoza mu rukiga na Ndorwa, iyo nyamaswa izakwira u Rwanda imena amaraso menshi, izaguhitana nta kabuza, keretse weguye.
Habyara ati shaka intsinzi: Magayane ati ntayo, ati ubutegetsi bwawe buzafatwa nabo bavantara, bazigera kino gihugu, nyuma bazakivanwamo nk’ubufindo. Magayane ati uzasimburwa na Rusukumo ruzamara amezi atatu, hakurikireho bihwahwa wok u ruzi rw’iwanyu, nyuma ye ngo hazategeka Rwabujindiri rurya ntiruhage; uwo Rwabujindiri azajegezwa ihembe inshuro enye,
Ihirikwa rya Rwabujindiri rizagenda ritya; Magayane ati: azaraswa umwambi w’igishirira na bene nyina ari mu Bugesera nyuma hazameneka andi maraso menshi, noneho rutuku wamuhaye ubutegetsi ashyireho umusaza usheshe akanguhe uzaba ari inyuma y’igihugu azane Ihumure, acyure rukara rw’ibisage ruzabyinirwa bigatinda. Abantu bazaba baragiye ishyanga bose batahuke, habeho umunezero n’uburumbuke n’amahoro ya nyayo.
Uko bizamera ingoma ya Rwabujindiri igeze mu marembera:
Hazabaho isubiranamo ry’abicaye ku ntebe. Hazabaho inzara, agahiri n’agahinda, no kwiyahura. Hazabaho urwikekwe yewe n’umwana azatinya se na nyina; hazabaho amalira yuzuye intango ku bari mu bihome, hazabaho ibisahira-nda birya akaribwa n’akataribwa bazakora ibishoboka byose ngo batsindure rwara rw’umugara rubundiye mu mashyamba, nyamara nabyutsa umugara igihugu kizabyara igihunyira.
Bazafatanya n’amahanga, nyuma bibe zero, ahubwo intambara yongere itangire ikazahagarikwa na l’ONU ya gatatu. Magayane ati uwo rutuku uzaza agahagarara hagati y’abazaba barwana, niwe uzatoranya umutegetsi. Hazabaho inyoni z’uducurama zizarika mu biti by’abo biyicaje ku ntebe. Hazabaho ibika ry’isake isura urwimo ikigera ku mutambiko w’urusenge, hazabaho abandi bazahanura nkajye bakabizira: hazabaho ihene izabyara isekurume indwi zange konka. Umwami w’ishyamba azaza kwiba.
Mwibuke ko Magayane yavuze ati: nimubona Kigali yuzuye amase atewe n’imyigaragambyo y’inka. Muzamenyeko Kinani yahirimye, kuko amase azasimbuzwa intumbi z’abantu. Byarabaye mu kwa gatatu 1994 umugabo watswe igikingi yazanye inka ze kuri Rond-point Kigali inka zacunzwe n’aba GD Umujyi wabaye umunuko kubera amase. Nyuma y’ukwezi kumwe intumbi zasimbuye amase. Ikindi gikomeye yaravuze ati: Habyarima =na napfa, abantu bazahunga iki gihugu, ati ariko abazahungira mu majyarauguru y’uburengerazuba bazapfamo benshi. Koko abahungiye Goma, Mugunga, Kibumba, Katale, Kahindo basanze Dogiteri Ru…Umututsi. Ukomoka ku Kibuye wo mu bihugu byo hanze yakwije amarozi mu majyaruguru ya Kivu, bayasigaga ku gisheke, irindazi, umuneke, ikijumba, ikigeri, bashyize no mu bigage, inzagwa n’amasigara, imbaga yarahatikiye ngo ni kolera daaaaaaaaaa!
Magayane yabisubiyemo inshuro eshatu ati: aba bavantara baturutse i Bugande
Bazafata kino gihugu nta kabuza, ati: ariko bararye bari menge kuko bazakibavanamo kandi nabi. Ababizi bemeza ko abo mu kazu ka FPR imitungo yabo yambukijwe kera ikaba iri muri Eritereya, Etiyopiya, Afurika y’epfo, I Burayi na Amerika, mbese barasahura nk’aho nta mizero bafitiye u Rwanda.
Ubu buhanuzi mbukesha umwe mu bakozi b’ibiro by’iperereza bo hambere mu mwaka w’1978 uwandikiraga Kinani ibivuzwe na Magayane. Ukunyunganira kwanyu bizadushimisha.
Ntabwoba Gregoire
4 comments:
-
-
Get Lisa's FREE newsletter with dating advice and tips at. Laurin loved one of them, but Sandy didn't
like it'and made her opinion known. Safety Louis Delmas, the heavily-favored leader and heart of the defense is also a free agent.
my web-site ... Big Deal
- May 20, 2013 at 12:15 AM
- oakleyses said...
-
coach outlet, louboutin shoes, polo ralph lauren outlet, michael kors outlet online, longchamp outlet online, michael kors outlet online, jordan shoes, gucci handbags, ray ban outlet, prada outlet, nike air max, kate spade outlet online, nike free, polo ralph lauren, louis vuitton handbags, red bottom shoes, prada handbags, nike air max, michael kors outlet online, nike shoes, coach outlet store online, coach purses, burberry outlet online, michael kors outlet, kate spade handbags, louis vuitton outlet, tiffany jewelry, tory burch outlet, coach outlet, chanel handbags, true religion, longchamp outlet, true religion outlet, louis vuitton, burberry outlet online, tiffany and co jewelry, michael kors outlet online, christian louboutin shoes, louis vuitton outlet online, nike air max, michael kors outlet store, christian louboutin outlet, air max pas cher, louis vuitton outlet, true religion outlet, longchamp handbags
- October 28, 2014 at 6:17 AM
- oakleyses said...
-
hollister, nike free, barbour, timberland, air max, guess pas cher, oakley pas cher, roshe run, vans outlet, longchamp, north face, nike roshe run, tn pas cher, chaussure louboutin, michael kors uk, ray ban pas cher, nike air max, mac cosmetics, nike blazer pas cher, louis vuitton, louis vuitton pas cher, nike free pas cher, lululemon, nike air force, mulberry, michael kors canada, sac louis vuitton, sac michael kors, nike trainers, louis vuitton uk, sac vanessa bruno, ralph lauren, abercrombie and fitch, north face pas cher, lacoste pas cher, ralph lauren pas cher, longchamp pas cher, vans pas cher, new balance pas cher, ray ban uk, longchamp, hollister, nike roshe, hollister, hermes pas cher, air jordan, burberry pas cher, converse pas cher, nike huarache, scarpe hogan
- October 28, 2014 at 6:20 AM
- oakleyses said...
-
herve leger, moncler, uggs outlet, hollister clothing, birkin bag, instyler ionic styler, babyliss pro, canada goose pas cher, soccer shoes, canada goose, baseball bats, moncler, new balance outlet, beats headphones, marc jacobs outlet, mcm handbags, soccer jerseys, canada goose outlet, nike air max, rolex watches, valentino shoes, ugg soldes, canada goose uk, chi flat iron, abercrombie and fitch, mont blanc pens, canada goose outlet, lululemon outlet, moncler, celine handbags, bottega veneta, ugg boots, jimmy choo shoes, ugg, iphone 6 case, reebok shoes, wedding dresses, canada goose outlet, asics shoes, uggs on sale, moncler outlet, ferragamo shoes, ugg outlet, insanity workout, north face outlet, giuseppe zanotti, ghd, nfl jerseys, p90x workout, north face jackets
- October 28, 2014 at 6:20 AM


text:
Ubwibone nibwo bwatumye satani yirukanwa agakurwa mu ijuru,kubwo kwishyira hejuru,dore ko yashakaga kugera aho yigereranya n’Imana kandi nta hantu bahuriye. Ubwibone ni ikintu kibi kuko buyobora umuntu mu kurimbuka iyo usomye Imigani 16:18 haravuga hati”Kwibona kubanziriza kurimbuka, Kandi umutima wirarira ubanziriza kugwa.”
Iyo usomye ubutumwa bwanditswe na Yohana buvuga ku bwibone, usanga yaragiye yibanda cyane ku ngaruka ziterwa n’ubwibone bushingiye kukwifuza ku mubiri, amaso ndetse no kwifuza kose gushingiye ku buzima. Iyo usomye ibyanditswe yanditse bigaragaza ko akenshi uko kwifuza kudaturuka kuri data wo mu ijuru. Bumwe muri ubwo butumwa bugira buti” kuko ikiri mu isi cyose ari irari ry’umubiri ari n’irari ry’amaso, cyangwa kwibona ku by’ubugingo bidaturuka kuri Data wa twese, ahubwo bituruka mu isi.” 1Yohana 2:16
Uburyo bwo kwirinda ibintu byose bidukurura bikaba byadutera kwifuza no kwibona mu buzima bwacu, tugomba kumva kandi tukakira ko ubwibone ari icyaha,ukumva ko nta muntu n’umwe ukwiye kugaragaraho ubwibone. Ubundi usanga ubwibone bujyana no kwirarira ndetse no kwiyemera, kubyirinda ibanga nta rindi nukwemera guca bugufi kuko ari ryo banga ijambo ry’Imana ritubwira dukwiye gukoresha igihe dutewe nabyo. Bibiliya iravuga iti"iyo ubwibone buje isoni ziherako zikaza, ariko ubwenge bufitwe n’abicisha bugufi” Imigani 11:2.
Ubundi buryo bwo kwirinda ubwibone, kwishyira hejuru no kwirarira kuko akenshi ibyo byose biragendana, umuntu agomba guharanira kumera nk’umugaragu w’abandi, ugakorera abandi wicisha bugufi. Yesu Kristo yerekanye urugero rwo kwicisha bugufi no kuba nk’umugaragu wabakagombye kumubera abagaragu ariko yemera guca bugufi aboza ibirenge, ibi byaterwaga nuko yari azi neza ko ushaka kuba mukuru mu bwami bw’ijuru agomba kwicisha bugufi akaba umugaragu w’abandi.
Yesu yaburiye abantu, arababwira ati”uwishyira hejuru uwari we wese azacishwa bugufi ariko uwicisha bugufi azashyirwa hejuru” (Matayo 23:12).
Nkuko ibyanditswe byinshi bigenda bigaruka cyane ku buryo ubwibone Imana itabushyigikiye kandi ko ari icyaha, ni nako bikomeza kwerekana ko umuti wabwo ari uguca bugufi no kubaha abandi kuko ari bwo umuntu azamurwa. Niba ushaka kuzamurwa tegereza igihe cyawe kandi wicisha bugufi kuko aribwo uzazamurwa.


text:
ven.
02
nov.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 2, 12-18)
12Nkoramutima zanjye, ubwo mutahwemye kumvira igihe nari mpari, n’ubu ngubu ndahari mubikomeze kandi murusheho ; ngaho nimushishikarire uburokorwe bwanyu mufite ubwoba kandi mudagadwa, 13kuko Imana ari Yo ibatera gushaka no gukora ikiyishimisha. 14Mukore byose mutinuba kandi mutagingimiranya, 15kugira ngo mube indakemwa n’indahinyuka, mube n’abana b’Imana bazira inenge rwagati mu bantu b’indyarya kandi bararutse, bakamurika muri bo nk’inyenyeri mu kirere, 16kubera iryo jambo ry’ubugingo mwifitemo. Bityo ku munsi wa Kristu, bizambere ikuzo kuba ntarirukiye ubusa kandi ntaravunikiye ubusa. 17Kandi n’aho byaba ngombwa ko mena amaraso yanjye, akamishwa ku gitambo no ku ituro ry’ukwemera kwanyu byanshimisha, kandi nasangira namwe mwese ibyo byishimo. 18Bityo namwe nimwishime, kandi muhimbarwe hamwe nanjye.
ZABURI (Zab 27 (26), 1, 4, 13-14)
Inyik/ Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
ni nde wankangaranya ?
Ikintu kimwe nasabye Uhoraho kandi nkaba ngikomeyeho,
ni ukwiturira mu Ngoro y’Uhoraho,
iminsi yose y’ukubaho kwanjye,
kugira ngo mpore nirebera uburanga bw’Uhoraho,
kandi nite ku Ngoro ye ntagatifu.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane, wizigire Uhoraho,
ukomeze umutima, ube intwari !
Rwose wiringire Uhoraho !
IBANGONDIRIMBO RIBANZIRIZA IVANJILI (1 Pet 4, 14)
Alleluya Alleluya.
Muzishime nibabtuka babaziza izina rya Kristu,
kuko Roho w’Imana azaba ari kumwe namwe.
Alleluya.
IVANJILI
+ Luka (Lk 14, 25-33)
25Icyo gihe, Yezu yari ashagawe n’abantu benshi. Arahindukira arababwira ati 26“Umuntu waza ansanga atabanje guhara se na nyina, umugore n’abana be, abavandimwe na bashiki be ndetse n’ubuzima bwe bwite, uwo nguwo ntashobora kuba umwigishwa wanjye. 27Kandi umuntu wese udaheka umusaraba we ngo ankurikire, ntashobora kuba umwigishwa wanjye. 28Mbese ni nde muri mwe washaka kubaka umunara, ntabanze kwicara ngo arebe ibyo azawutangaho, kandi ngo amenye niba afite ibizawuzuza ? 29Aba yanga ko yatangira kubaka agasanga adashobora kuzuza, maze abazamubona bakamuseka bavuga ngo 30“Dore umuntu watangiye kubaka, akananirwa no kuzuza !” 31Cyangwa se ni nde mwami waba agiye kurwanya undi mwami, ntabanze kwicara ngo yibaze ko niba afite ingabo ibihumbi cumi, yashobora kurwanya uza kumutera afite ibihumbi makumyabiri ? 32Abonye bitamushobokeye yamutumaho akiri kure, akamusaba ko babana mu mahoro. 33Nuko rero utazahara ibyo atunze byose, ntashobora kuba umwigishwa wanjye.”


text:
Boniface Twagirimana akomeje gutotezwa na CID ya Kagame
Uyu munsi tariki ya 11Mutarana 2017 ahagana mu ma saa saba na 45 nahamagawe n’umuntu wambwiye ko yitwa Iyaremye Richard wambwiye ko ari umukozi wa CID ishami rya Kacyiru kandi koko nsanzwe muzi ko ari umugenzacyaha yansabye ko ejo ngomba kumwitaba ku Kacyiru .Ntiyambwiye icyo ampamagariye ariko ngomba kumwitaba ejo nkuko nabimwemereye.
Kubera ko twiyemeje gusaba ko ibya demukarasi byakubahirizwa mu gihugu cyacu ariko bikaba byaranze ahubwo ikihutirwa kikaba cyarabaye icyo kudutoragura ngo dufungwe… ubwo niba amabwiriza yatanzwe yo kumboha ubwo ejo nzabambwa daa, niba kandi ari ikindi mpamagariwe nacyo ubwo ndakiteze ngomba kugenda nkacyumva kuko nta kundi byagenda kuva twaranze guhunga urwatubyaye tukaba tukirurimo tugomba kwemera ingaruka zose tugomba guhura nazo kandi turahamya tudashidikanya ko na nyuma yacu hazaboneka abandi bazasaba ko uburenganzira umunyarwanda yemerewe ariko yambuwe bwakubahirizwa.
Kubera ko dukunda uRwanda n’abanyarwanda tugomba kwemera no kubabazwa igihe byaba ngombwa.
Boniface Twagirimana


text:
Rwanda | Akarere ka Kayonza kari ku isonga muri koperative Umurenge Sacco
Umukozi ushinzwe ubutegetsi n’imari mu kigo cy’igihugu gishinzwe guteza imbere amakoperative (RCA), Emmanuel Habineza, yavuze ko ako akarere ka Kayonza kari ku isonga mu kugira za koperative Umurenge SACCO zikora neza ugereranyije no mu tundi turere tw’igihugu.
Habineza yavuze ko mu karere ka Kayonza ari ho hari koperative Umurenge Sacco nyinshi zamaze kwiyubakira inyubako zo gukoreramo kandi zubatse ku buryo bugezweho. Yagize ati “Akarere ka Kayonza ni indashyikirwa rwose kuko mu tundi turere usanga nk’abakataje bafite SACCO ebyiri zonyine zimaze kwiyubakira inzu zo gukoreramo, ahandi ugasanga nta n’imwe”
Mu karere ka Kayonza koperative Umurenge SACCO 7 nizo zimaze kwiyubakira inyubako zo gukoreramo. Umukozi ushinzwe amakoperative muri ako karere avuga ko bitarenze ukwezi kwa gatandatu, za Sacco zose zizaba zariyubakiye amazu yo gukoreramo kandi ajyanye n’igihe.
Umukozi wa RCA yasabye abayobozi n’abacungamutungo ba za SACCO zo mu karere ka Kayonza gukomeza guharanira kuba indashyikirwa batanga serivisi nziza ku baturage kandi baharanira ko ibigo by’imari iciriritse bayoboye byarushaho gutera imbere.


text:
Ubumisiyoneri
Umuryango w’ ivugabutumwa ryo gushaka no gukiza icyazimiye ( Seek and Save Humanity Ministries) wiyemeje gukangurira amatorero gushyira mu bikorwa inshingano nkuru yo kujyana ubutumwa bwiza mu mahanga yose nkuko Yesu yabitegetse ( Matayo 28 :19-20). Bimwe mu byo dukora na none duhugura abakristo bagiye gukorera imirimo yabo mu mahanga( kwiga, ubucuruzi…) tubaha inyigisho z’ ubumisiyoneli.
Mu mbaraga z’ ubufatanye uyu murimo wagera ku ntego niba wifuza kudushyigikira cyangwa gufatanya natwe muri uyu murimo uzuza iyi formulaire :


text:
Iyo tudashyira hamwe, iterambere twishimira uyu munsi ntituba turihumeka- Murekezi
Minisitiri w’Intebe, Anastase Murekezi, yabwiye abaturage bo mu Murenge wa Kabaya, mu Karere ka Ngororero, ko ibyiza u Rwanda rumaze kugeraho n’ibindi biri imbere, byubakiwe ku nkingi mwikorezi y’Ubumwe n’Ubwiyunge.
Ibi yabitangarije aba baturage nyuma y’umuganda rusange udasanzwe wo kuri uyu wa Gatandatu tariki ya 1 Ukwakira 2016, aho yifatanyije na bo mu gutera ibishyimbo kuri hegitari eshanu, anatangiza ku mugaragaro icyumweru cy’ubumwe n’ubwiyunge kizasozwa tariki ya 7 Ukwakira 2016.
Mu ijambo rye, Minisitiri w’Intebe Murekezi, yavuze ko ibyiza u Rwanda rumaze kugeraho rubikesha amahitamo yabo arimo kwimkaaza ubumwe n’ubwiyunge.
Yagize ati “Ibyiza tumaze kugeraho n’ibindi byiza biri imbere, umusingi wabyo ni ubumwe n’ubwiyunge twiyemeje kwimika. Iyo tudashyira hamwe, iterambere twishimira uyu munsi ntituba turihumeka. Ubumwe bwacu ni bwo dukesha ibikorwaremezo biri hirya no hino mu gihugu nk’amashuri, amavuriro, imihanda, amazi meza, amashanyarazi, inyubako zigezweho nka Kigali Convention Centre iri ku rwego mpuzamahanga, na Kompanyi y’Indege ya RwandAir iherutse kugura indege nini ya Airbus A330-200 yiswe ‘Ubumwe’."
Minisitiri w’Intebe Murekezi yavuze ko kuva Abanyarwanda biyemeza gutera umugongo ibintu byose bishobora kubangamira ubumwe n’ubwiyunge bwabo, hari ibyiza byinshi bamaze kugeraho, birimo umutekano Abanyarwanda bose bishimira; imiyoborere myiza abanyarwanda bose bibonamo; ubukungu bushingiye kuri politiki yo kwigira no kwishakamo ibisubizo kandi buha amahirwe angana Abanyarwanda bose n’ibindi.
Ubumwe n’ubwiyunge, ni amwe mu mahitamo Abanyarwanda bakoze nyuma ya Jenoside yakorewe Abatutsi mu 1994 nk’uko na Perezida Kagame ajya abigarukaho, agira ati “Nyuma ya Jenoside yakorewe Abatutsi, buri kintu cyose cyari ngombwa, cyari ingenzi. Abanyarwanda bari barazahaye. Ariko twahisemo ibintu bitatu by’ingenzi tugenderaho na n’uyu munsi. Icya mbere: Twahisemo ubumwe, kuguma turi umwe aho gucikamo ibice... Icya kabiri: Twahisemo ko twebwe ubwacu tugomba kwihitiramo ibitubereye kandi ibyo dukora bikagaragarira abo bose bikwiye kuba bikorerwa... Icya gatatu: Twahisemo kureba kure.”
Icyumweru cy’Ubumwe n’ubwiyunge giteganyijwemo ibikorwa byinshi ariko bifite umujyo umwe
Minisitiri w’Intebe Murekezi yavuze ko muri rusange, ibikorwa byateguwe mu cyumweru cy’ubumwe n’ubwiyunge bigamije kwishimira intambwe imaze guterwa mu gushyigikira ubumwe n’ubwiyunge bw’Abanyarwanda, dore ko mu 2015 igipimo cy’ubwiyunge cyari kigeze ku kigereranyo cya 92.5% kivuye kuri 82.3% muri 2010.
Icyakora ngo umwihariko Abanyarwanda bazishimira muri iki Cyumweru, ni ukumurikirwa Abarinzi b’Igihango bitoreye mu Turere twabo kubera ko bahize abandi mu kurangwa n’indangagaciro z’Abanyarwanda zabafashije gukora ibikorwa by’indashyikirwa by’ubumwe n’ubwiyunge.
Ngo ni n’umwanya mwiza wo guha urubuga Abanyarwanda rwo gusuzuma aho bageze n’uko bahagaze mu bumwe n’ubwiyunge no kungurana inama ku byakorwa mu rwego rwo kurushaho kwimakaza ubumwe n’ubwiyunge.
Uretse mu murenge wa Kabaya hatangirijwe iki cyumweru ku rwego rw’igihugu, cyanatangirijwe kandi mu turere twose tugize u Rwanda, aho gifite insanganyamatsiko igira iti “Dukomere ku Gihango dufitanye n’u Rwanda turinda ibimaze kugerwaho”.
Amafoto: PRIMATURE
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abacamanza 6:13 -14- Gideyoni aramusubiza ati"Mutware, niba Uwiteka ari kumwe natwe ni iki gituma ibyo byose bitubaho? N’imirimo ye yose itangaza iri he, iyo ba sogokuruza batubwiye ngo ’Uwiteka ni we wadukuye muri Egiputa?’ Ariko noneho Uwiteka yaradutaye, yatugabije Abamidiyani." Nuko Uwiteka aramwitegereza aramubwira ati"Genda uko izo mbaraga zawe zingana, ukize Abisirayeli amaboko y’Abamidiyani. Si jye ugutumye?"
Amasomo:
1) Nta wundi Imana ikeneye ngo igire icyo ikora ku kibazo ubona nkawe!
2) Imbaraga ufite zirahagije kugira ngo Imana igukoreshe muri icyo kibazo.
3) Kugira ubushobozi bukemura ikibazo, kubwimenyaho ndetse no kubukoresha n’ibintu bitandukanye.
4) Igihe cyose umuntu atariyumvamo imbaraga zo gukemura ikibazo abaho nk’umunyantege nke imbere yaco!
5) Umurimo mwiza abantu bose badakora ni uwawe. Haba hari andi masomo wewe ukuyemo? Ni ayahe?
Murakoze Fidèle MASENGO masengof@yahoo.fr


text:
Abaroma 12:2 "Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose".
Nyuma y’aho maze iminsi mvuga ibyo kwera imbuto z’Umwuka ndetse no kuzera mu gihe gihoraho, nagiye nakira ibibazo byinshi ndetse n’abantu batanga ibitekerezo ku cyanditswe twifashishije kivuga umutini Yesu yavumye kubera ko uteze imbuto mu gihe "kitari icyo kwera imbuto".
Nasanze abakristo benshi bameze nk’uruvu (Nyakamvutabi/ Cameléon". Ntabwo basa na Kristo ahubwo basa n’ibihe barimo. Imbuto zabo zicyara zihindagurika.
Uruvu ni imwe mu nyamanswa Bibiliya ibuza abakristo kurya (Abalewi 11:30).
Ni inyamanswa itangaje. Uruvu rurangwa n’ibikurikira:
Rugira ubushobozi bwo kwihindura (camouflage)rugasa n’aho rugeze cg n’ibihe rurimo;
Rugira ubushobozi bwo kureba impande (directions) ebyiri zitandukanye icyarimwe (Urugero: rushobora kureba imbere n’inyuma cg iburyo n’ibumoso icyarimwe).
Abakristo benshi babayeho nk’uruvu. Bashobora kwisanga mu bapagani no mu bakristo. Bera imbuto za kamere n’imbuto z’umwuka biterwa gusa n’aho bageze. Mu Itorero n’abakristo. Hanze y’Itorero n’abapagani. Mu bakristo nibo, mu bapagani naho nibo. Bafite impu ebyiri kandi zirabakwira zombi.
Yesu avuma umutini yaragamije gutanga ubutumwa bwo guhinduka burundu. Kandi guhinduka kureberwa ku mbuto. Nicyo gipimo nyacyo. Paholo abwira abaroma ngo muhinduke rwose yavugaga guhindura imbuto twera. Niko guhinduka umukristo yitezweho. Umukristo wera imbuto mu gihe runaka "saison/ season" ntabwo yahindutse. Ameze nka wa mutini wavumwe.
Ngaho tekereza nawe rino somo ureba buri imwe mu mbuto z’Umwuka. Ufashe urugero rw’urukundo, Umukristo ukundana mu gihe runaka hanyuma akangana mu gihe gikurikiraho; umukristo ugwa neza mu gihe runaka hanyuma akagira imigwi mibi mu kindi; umukristo uvanga ingeso nziza n’ingeso mbi icyarimwe, etc. Utekereje kuri imwe muri ziriya mbuto z’Umwuka ziri mu Bagalatiya 5:22, urasanga nta mbuto nimwe iba nyayo mu gihe itabaye ihoraho.
Ubukristo nyabwo n’ubuzima bwose ntabwo ari ubw’igihembwe cyangwa igihe kigufi, Ubukristo nyabwo ni "full time job" ntabwo ari "part-time assignment", n’amasezerano y’imibereho ihoraho tugirana na Yesu ntabwo ari ikiraka!
Fata ingamba zo guhinduka burundu. Va mubyo guhindagurika!
Mugire igitondo cyiza!
Mushobora gusanga inyigisho zose zatambukijwe kuri facebook page ikurikira: Bishop Dr. Fidele Masengo


text:
Agakiriro ka Huye kibasiwe n’inkongi
Mu ijoro rishyira ku wa mbere tariki 11 Nyakanga 2016, igice kimwe cy’Agakiriro ka Huye cyahiye ibyari birimo birakongoka.
François Nyandwi, umwe mu baharara izamu, avuga ko inkongi yatangiye mu ma saa saba n’igice z’ijoro abaturiye agakiriro, abayobozi, abapolisi ndetse n’abasirikare baratabara bagerageza kuzimya baza kunganirwa n’imodoka izimya inkongi ahagana mu ma saa cyenda z’ijoro.
Gilbert Nicyoribera, umwe muri bane bakoreraga muri icyo gice cyahiye bari bahafite ibikoresho byinshi, agira ati “Amamashini, imbaho harimo iza ribuyu zigura ibihumbi 60 rumwe, ibikoresho nari nakoreye abakiriya. Urebye ibyo natikirije aha miliyoni zisaga 25.”
Modeste Nkurikiyimana na we yahaburiye imashini eshatu. N’akababaro kenshi ati “ntacyo twabona tuvuga, ahasigaye ni inkunga ya Leta. Nari ntunzwe n’ububaji.”
Abahishije bifuza ko REG yabafasha kuko batekereza ko iriya nkongi yaturutse ku mashanyarazi.
Nicyoribera ati “Niba ari umuriro waturitse ibyacu bigashya bakadufashije ntiduhite tuva mu kazi gutyo.”
Kuba imvano y’inkongi yaba ari amashanyarazi, binavugwa n’umuzamu Nyandwi, ahereye ku kuba we na mugenzi we bumvise ibiturika bakajya kureba ibyo ari byo, mu gihe bagishakisha aho byaturikiye bakumva ibindi biraturitse hanyuma umuriro ugahita waka. Bikubita bwa mbere ngo amatara yo mu muhanda nay o yahise azima.
Anastase bagirayabo atuye hafi y’agakiriro kandi agakoreramo. Na we atekereza ko imvano y’iyi nkongi ari amashanyarazi.
Ati “Saa saba n’igice nagiye hanze amatara yaka nabi. Ni umuriro wagarukanye ingufu nyuma yo kugenda.”
Icyakora, ibi ntibabyumvikanaho na Jean Pierre Maniraguha, Umuyobozi wa REG mu turere twa Huye na Gisagara.
Agira ati “Abatekinisiye basanze urusinga rwacu rujyana amashanyarazi ari ruzima. Insinga za installation ni zo zahiye, zigenda zisatira urwacu rutwara umuriro. Ibya installation ntitubibazwa. »
Kugeza ubu ntiharamenyekana neza agaciro k’ibyangiritse, ariko Theodore Nshimiyimana, Umuyobozi w’agakiriro ka Huye, avuga ko agereranyije biri hagati ya miriyoni 40 na 50.


text:
Ni intizanyo y’amafaranga azishyurwa mu gihe runaka cyumvikaniweho, umubare w’amafaranga witwa ishingiro, ingwate ikaba icyo watanze ngo ugurizwe, igihe ugomba kuyishyurira cyo kiba kizwi nk’igihembwe.
Ni byiza kwaka inguzanyo ku bintu bikomeye cyangwa byihutirwa, kwaka inguzanyo z’igihe cyangwa utazashobora kwishyura bitera ibibazo mu by’ubukungu, kuko biragoye kwishyura buri kwezi.
Niba umuntu agurijwe amafaranga kandi agomba kwishyurwa ndetse n’inyungu. Kugirango umuntu ashobore kubona inguzanyo, keretse ari umucuruzi ukomeye cyangwa afite umukoresha, naho ibyiza ni uko yajya muri coperative runaka kugirango ashobore kuyibona mu buryo bworoshye.
Ubundi rero umuturage wo mu cyaro nawe akeneye inguzanyo kugirango ashobore kwiteza imbere; ni muri ubwo buryo rero hajeho micro finances zibegera kandi zikanabakira.
Uburyo rero ashobora kubona inguzanyo bwavuzeho haruguru.
Kandi kugirango banki yariyo yose iguhe inguzanyo, ugomba kuba ubitsayo; rero ni ngombwa yuko umenya uburyo ushobora gufunguza konti yaho.
Ingero zikurikira ni aho ushobora kwisunga.


text:
ven.
07
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 5, 1-8)
Bavandimwe, 1inkuru yaramamaye hose y’uko muri mwe hari ubusambanyi, ndetse ubusambanyi bukabije butaraboneka no mu banyamahanga : baravuga ko umwe muri mwe atunze muka se ! 2None mwe muritera hejuru ! Aho kuba mwaragize ishavu ngo nyir’ugukora ibyo abirukanwemo ! 3Jyewe rero n’ubwo ku bw’amaso mbari kure, ku mutima turi kumwe, nkaba nararangije gucira urubanza uwakoze ayo mahano nk’aho nahibereye. 4Ngaho rero nimukoranire mu izina rya Nyagasani Yezu Kristu, maze ku bubasha bwe, nanjye mbashyigikiye, 5uwo muntu yegurirwe Sekibi ngo ababazwe muri ubu buzima, maze ahazaza azarokoke ku munsi wa Nyagasani.
6Ibyo mwiratana nta byo ! Mbese ntimuzi ko agasemburo gake gatutumbya ifu yose ? 7Nimwiyunyuguzemo rero umusemburo wose ushaje, kugira ngo mubone kuba nk’umugati mushya udasembuye. Kuko Kristu, ari we Ntama ya Pasika yacu yishweho igitambo. 8Niduhimbaze rero uwo munsi mukuru, tudakoresheje umusemburo ushaje ari wo w’ubugiranabi n’ubukozi bw’ibibi, ahubwo dukoresheje imigati idasembuye, ari yo ubumanzi n’ukuri.
ZABURI (Zab 5, 2-3, 5-6a, 6b-7)
Inyik/ Uhoraho, girira ubutungane bwawe unyobore.
Uhoraho, tega amatwi ibyo nkubwira,
ushishikarire kumva amaganya yanjye.
Hugukira ijwi ryanjye rigutabaza;
Mwami wanjye kandi Mana yanjye, ni wowe ntakambira.
Nta bwo uri Imana yuzura n’ikibi,
umugome ntiyakirwa iwawe.
Umunyagasuzuguro ntaguhinguka imbere.
Uzirana n’abagizi ba nabi bose,
ukarimbura abanyabinyoma.
Umuntu wese w’umuhendanyi cyangwa w’umwicanyi,
Uhoraho nta bwo arebana na we.
IBANGONDIRIMBO RIBANZIRIZA IVANJILI (Zab 146 (145), 2.8.9)
Alleluya Alleluya.
Nzasingiza Uhoraho mu buzima bwanjye bwose :
Uhoraho agorora ingingo z’abahinamiranye,
ariko akayobagiza inzira z’ababi.
Alleluya.
IVANJILI
+ Luka (Lk 6, 6-11)
Muri icyo gihe, 6ku wundi munsi w’isabato Yezu yinjira mu isengero arigisha. Ubwo bakaba umuntu ufite ikiganza cy’iburyo cyumiranye. 7Abigishamategeko n’Abafarizayi baramugenzura ngo barebe ko amukiza ku munsi w’isabato, maze babone icyo bamurega. 8We rero amenya ibitekerezo byabo, abwira uwo muntu wari ufite ikiganza cyumiranye ati “Haguruka uhagarare hano hagati !” Arahaguruka, arahagarara. 9Nuko Yezu arababwira ati “Reka mbabaze : icyemewe ku munsi w’isabato ni ikihe ? Ari ukugira neza, cyangwa ari ukugira nabi ? Ari ugukiza umuntu, cyangwa se kumwica ?” 10Nuko abararanganyamo amaso, maze abwira wa muntu ati “Rambura ikiganza cyawe.” Abigenza atyo, ikiganza cye giherako kirakira. 11Ariko bo barabisha, basigara bashaka uko bagenza Yezu.


text:
Urubyiruko rwo mu karere ka Nyanza rwiga mu mashuli yisumbuye ruvaga ko kuba batabona ibitabo bivuga ku mateka nyakuri y’Abanyarwanda, bituma bakomeza kwigishirizwa iwabo ku ishyiga inyigisho zakwirakwije n’abakoroni.
Manirakiza Eric w’imyaka 25 avuga ko we na bagenzi be bagorwa no kubona mu masomero ibitabo bivuga ku mateka nyakuri y’Abanyarwanda bikavuguruza ibyo ababyeyi babo bigishirijwemo.
Agira ati “Nk’urubyiruko dufite inyota yo kumenya amateka adashingiye ku nyigisho z’abakoroni babibye amacakubiri mu banyarwanda bikabageza kuri Jenoside yakorewe abatutsi muri Mata 1994 mu Rwanda.”
Manirakiza avuga ko kuba ibitabo bivuga ku mateka nyakuri bitagaragara ngo urubyiruko rubisome bifite ingaruka y’amakuru, bamwe muri bo bakomeza kwigishwa n’iwabo mu miryango usanga afite ibisigisi by’abakoroni.
Ati “Inyigisho zicamo amacakubiri Abanyarwanda zigishijwe igihe kinini mbere ya Jenoside yakorewe Abatutsi mu Rwanda ndetse abantu bakuru bariho icyo gihe usanga ari zo bagifite mu mitwe yabo, kandi nta cyiza izo nyigisho zasize usibye kubageza kuri jenoside yakorewe abatutsi barenga miliyoni imwe bishwe mu Rwanda bazizwa uko baremwe.”
Izi mpungenge ni zimwe mu zagaragarijwe umunyamabanga wa komisiyo y’Igihugu y’Ubumwe n’Ubwiyunge Fidel Ndayisaba, yaganiraga n’abakozi mu karere ka Nyanza kuri gahunda ya “Ndi Umunyarwanda” tariki 2 Kamena 2016.
Mudahinyuka Narcisse, umwe mu bayobozi b’ibigo by’amashuli yo mu Karere ka Nyanza muri icyo kiganiro yagaragaje impungenge baterwa n’ibira ry’ibitabo bivuga ku mateka nyakuru y’abanyarwanda.
Ati “Urubyiruko twigisha mu bigo by’amashuli usanga rufite inyota yo kumenya ariko imbogamizi iracyari mu bitabo biyavuga bitagamije kuryanisha abanyarwanda.”
Ndayisaba yavuze ko iki kibazo kizabonerwa umuti ariko anasaba abajijutse kubigiramo uruhare bakandika ibitabo.
Ibitekerezo ( 2 )
Jye mbona abanyarwanda dukunda kumva kurusha gusoma no gushakisha. None se igitabo cyitwa"ubumwe bw’abanyarwanda mu mateka yabo: ubukoloni n’amacakubiri mu Rwanda" ntigihari, nticyasohotse? Gisomwa na bangahe kandi ko kigura make, kikaboneka muri za Library zitandukanye!
Mu myaka 20 ishize buri gihe iyo tugiye mu nama tuganirizwa ku mateka yaranze igihugu cyacu, u Rwanda; Niba urubyiruko rudafite ibitabo byo kwigiramo amateka y’uRwanda ni ukuvuga ko ayo twirirwa tubwirwa ari amateka adafite "Reference". Turasaba commission y’Ubumwe n’Ubwiyunge kwandika ayo mateka cyane ko inafite ingengo y’Imari yakoreshwa muri icyo gikorwa. Ndayisaba Fideli (Udahemuka) uwo muhigo azawuhigure kandi n’abanyabwenge (Intiti) arazifite muri Commission ayoboye. Iyo mvugo ya "Turifuza ko handikwa amateka y’u Rwanda" bikagenda bikamara imyaka 20 atarandikwa turabirambiwe.
Niba abakoloni abararoze Abanyarwanda cyane cyane abakuze, natwe urubyiruko turimo turarogwa kubera ko tutigishwa amateka nyayo yaranze u Rwanda. Mu rwego rw’Ubumwe n’Ubwiyunge nyakuri, urubyiruko rw’u Rwanda rukeneye amateka y’ukuri kandi atabogamye. Mugire amahoro y’Imana


text:
Icy’ingenzi cyari gikomeye Yesu yaragikoze.
Nshuti yanjye, mwene Data, Imana yacu irahambaye, mu buzima itunyuzamo hari ibyo ducamo tukibaza impamvu yabyo ntidupfe kuyisobanukirwa, rimwe na rimwe byadukomerana tukabona ari nk’igihano twahawe, nyamara twareba abandi tukabona baguwe neza baranezerewe, kuri bo wanareba ugasanga batakurusha no gusenga ngo ahari tubyite ibisubizo by’ayo basenze, wenda ahubwo ugasanga ntibajya banigora basenga ,ariko ndagirango nkubwire ngo impamvu nta yindi n’ukugirango Imirimo y’Imana igaragarizwe muri twe.
Ijambo ry’Imana dusanga muri Yohani 9:1-7 ritwereka ngo Yesu “Akigenda abona umuntu wavutse ari impumyi. Abigishwa baramubaza bati “Mwigisha, ni nde wakoze icyaha, ni uyu cyangwa ni ababyeyi be ko yavutse ari impumyi?” Yesu arabasubiza ati “Uyu nta cyaha yakoze cyangwa ababyeyi be, ahubwo ni ukugira ngo imirimo y’Imana yerekanirwe muri we. Nkwiriye gukora imirimo y’uwantumye hakiri ku manywa, bugiye kwira ni igihe umuntu atakibasha gukora. Nkiri mu isi ndi umucyo w’isi. Amaze kuvuga atyo acira amacandwe hasi, ayatobesha akondo akamusīga ku maso, aramubwira ati “Genda wiyuhagire mu kidendezi cy’i Silowamu”, (hasobanurwa ngo “Yaratumwe”). Nuko aragenda ariyuhagira, agaruka ahumutse.
Imana ishimwe cyane kuko ifite inzira zayo nyinshi zo kudutabara, uretse rero iyi mpumyi, wasanga nawe ibyo unyuramo byaratumye usa nk’udasobanukiwe icyo wazize, ariko humura ubwo Imirimo y’Imana izigaragariza muri wowe, uzahamya neza ko atari kubw’imbaraga zawe, kuko hari kenshi wazikoresheje ntugire icyo ugeraho, kandi ubwo uzaba umaze kumera neza, uhimbaza Imana ntuzibagirwa ko inzara iryana, bityo nubona uyitaka ntuzazuyaza kumufasha, icyo gihe Imirimo y’Imana izaba igaragariye muri wowe.
Ingero ni nyinshi zigaragara z’ibyo unyuramo bikugora, nyamara nta gihinduka, nyamara si uko Imana itakumva, ahubwo ni igihe cyo gutabarwa kitaragera, ubwo izakwiyereka n’abakwibazagaho, bazakugarukira, bazahimbaza Imana wasenze, kuko babonye amaboko yayo. Umwami Dariyo yahimbaje Imana kubwo gutabarwa kwa Daniyeli, nyuma y’uko atawe mu rwobo ry’ intare, maze akavanwamo ntacyo zimutwaye (Daniyeli 6:24-29), Daniyeli ari mu rwobo rw’intare ntiyari aguwe neza, byabonekaga ko birangiye,ariko Imana yagirango yihesheje icyubahiro, maze uburinzi bwayo bumuba hafi cyane, maze amahanga yose amenya gukomera kw’Imana, biciye kuri Dariyo kuko yahise atanga itegeko ryo gusenga Imana ya Daniyeli.
Uyu munsi ibyabaye kuri Daniyeli no kuri iyi mpumyi Yesu yakijije, bikwiye kudusigira isomo rikomeye, kuko n’ubwo Iyi mpumyi yari ibwiwe kujya koga mu maso ku kidendezi cya Silowamu, ikigaragara ni uko yagendaga idandabirana isitara, iribwa mu maso, ariko iratanya kuko yari izi neza ko igomba gukira.
Nawe rero nshuti y’umusaraba, inkuru ngufitiye ni uko Yesu yasize akondo ku maso yawe, icyo usabwa n’ukujya ku kidendezi ukoga, icy’ingenzi Yesu yaragikoze ahasigaye ni ahawe, hagarara aho ugomba guhagarara unakore icyo ukwiye gukora, ibisigaye byose ni ubufindo kuri we, Yakoze igikomeye aragupfira ku musaraba, nawe tera intambwe umwizere, birashoboka kandi ko wateye intambwe yo kwakira agakiza, ariko ntibihagije ngo ugereke akaguru ku kandi hari ibyo ugisabwa gukora, Imana idusezeranya byinshi ikanadukorera byinshi, ariko ni ngombwa ngo dusohoze ibyo dukwiye kukora: dusenga by’ukuri, twera imbuto zikwiriye abihannye dukora ibikorwa by’urukundo, twubaha tukanakurikiza amabwiriza n’amategeko Umwami Imana yadutegetse ibyo byose nitubishyikira nta kabuza ko Imana izaturengera maze imirimo yayo yerekanirwe muri twe, nubwo byaba bikomeye gute, iyo uri mubushake bw’Imana gutabarwa kuritamura maze habeho gutangaza no gutungura benshi kandi bizabatera guhimbaza Imana wakurikiye.
Nasoza nkubwira kandi ngo witinyishwa n’ibyo ucamo kuko uri munzira ugana ku kidendezi kandi nugerayo urakira kuko umurimo w’ingenzi Yesu yawukoze Imana ibahe umugisha.
Irene MUKANEZA


text:
Burya abagabo ninkabana (si ukubatuka) bakunda kwitabwaho.
mugore niba ushakako umugabo wawe ahora akxishimiye yumva ntawundi ukuruta menya kwita kumugabo wawe neza kuko nutamwitaho ashobora guhura nundi umwitaho akaba aramugutwaye.
Benshi bakunze kumvako iyo babaye marie biba byarangiye ko c'est acquis mbese ariburundu ariko burya ikintu gituma couple iramba simpeta bambikanye ahubwo nuburyo babanye, bitanaho, bishimana....
Menya guha care umugabo wawe, menya ibyo akunda nibyo yanga kugira umenye uko umushimisha
Hari nkabadamu usanga yiriwe murugo wenda nimyenda yambaye iranukaho ibitunguru akagenda ngo agiye gupfumbata umugabo ubwose umugabo azaguha câlin gute nibitunguru birikumunukira?? Menya kwambara utwenda twiza dushimisha umugabo igihe mugiye muburiri.
Cg se ugasanga umugore ntasasa uburiri bararamo cg ntamesa boxer zumugabo we akaba ari umukozi ubikora please hari ibintu umukozi akora nibyo adakora ntibizagutangaze rero ubwo uburiri umukozi asasa umunsi umwe uje ugasanga aburyamyemo numugabo wawe.akenshi abagabo bakunze gucinyuma abagore babo nabakozi babo kuberako akenshi umukozi ariwe wita kuri boss cyane kurusha umugorewe.
Mugore menya kwiyitaho kugirango umugabo wawe nakubona ajye ahora akwifuza. nawese umugabo azajya ava kukazi asange uri muma pyjama burimunsi, imisatsi ntakuyitaho, ntakwisiga....nubwo agukunda ariko iyo asohotse akabona abandi bakeye yibaza impamvuki utiyitaho bikaba byatuma bamwe bakeye bamukurura gerageza kwiyitaho kuburyo umugabo wawe azajya akomeza kubonako ubaruta bose.
Dukunze kuvugango niba yarampisemo mubandi nuko mbaruta bose nibyo ariko c'est pas acquis bishobora guhinduka si tu te laisse aller.
Menya gushyira les epices ndavuga ibirungo muri couple yanyu kugirango ntimurambirane kuko burya amour yonyine ntihagije.
NAWE SHYIRAHO IZINDI NAMA WAGIRA ABADAMU KUBYOKUBAKA URUGO
MENYA KWITA KUMUGABO WAWE
Burya abagabo ninkabana (si ukubatuka) bakunda kwitabwaho.


text:
Rwanda : Akarereka Gicumbi kiyemeje gukura abaturage mu bukene bukabije
Mvuyekure Alexandre umuyobozi w’akerere ka Gicumbi Mu rwego rwo kuzamura imibereho myiza y’abaturage ubuyobozi bw’akarere ka Gicumbi bwiyemeje gukoresha imbaraga zose kugirango bakure abaturage More...
Ruhango: abaturage 26% nibo bazaba babarirwa munsi y’umurongo w’ubukene muri 2017
76% by’abatuye Ruhango baracyabarirwa munsi y’umurongo w’ubukene Ubuyobozi bw’akarere ka Ruhango buravuga ko bwifuza ko mu mwaka wa 2017 abaturage bari munsi y’umurongo w’ubukene More...
Rwandan Budget to rise to 1378 billion in 2013
John Rwangombwa, Minister of Finance and Economic Planning has presented the preliminary draft of the national budget 2012/2013 in the National Assembly. There is an increase of over 184.2 billion Rfw. The budget More...
Ngororero: Igenamigambi ryiza ni irishingiye ku mibare
tariki ya 11 Gicurasi 2012, mu karere ka Ngororero habaye amahugurwa y’abazahugura abandi mu tugari n’imidugudu kw’ikosora rya nyuma ry’amakuru y’ubudehe. Iri kosora rikaba rigamije More...
Rwanda has to eradicate poverty in near future-Governor
Alphonse Munyentwari Munyantwali said that for Rwanda to get out of this economic category, leaders have to develop a need and interest and to know that they work for the population as the government’s mission More...
U Rwanda rugomba kuva mu bihugu biri munsi y’umurongo w’ubukene -Governor Munyantwari
Umuyobozi w’intara y’amajyepfo Alphonse Munyantwali aravuga ko abayobozi n’abaturage bakwiye gukora iyo bwabaga kugira ngo u Rwanda ruve mu bihugu biri munsi y’umurongo w’ubukene More...
Imiterere mibi y’akarere ka Muhanga iri mu byatumye kaza mu turere 10 dukennye cyane
Mu kiganiro n’abanyamakuru cyo kuri uyu wa 28 Werurwe 2012, umuyobozi w’akarere ka Muhanga Mutakwasuku Yvonne yavuze ko kuba akarere ayoboye karaje mu turere icumi dukennye cyane kurusha More...
Huye: Bamwe mu bagabiwe muri gahunda ya Girinka bituye bagabira bagenzi babo
Abituye bagabira bagenzi babo bo mu Murenge wa Kinazi ni abantu batanu bahawe inka muri gahunda ya Girinka mu rwego rwo kubafasha kwivana mu bukene. Nk’uko bisanzwe mu muco nyarwanda rero iyo umuntu yakugabiye More...
Ruhango: 56’4% by’ingo zigize akarere ka Ruhango zugarijwe n’ubukene
Twagirumukiza Epimaque asaba abaturage gukorana imbaraga  Mu bushakashashatsi bwagaragajwe muri Gashyantare umwaka wa 2012, bwerekanye ko akarere ka Ruhango kaza mu turere tucyugarijwe n’ubukene. Ubu bushakashatsi More...
Rwanda | Rukara: Nyuma yo kubona aho kwegeka umusaya batangiye urugamba rwo kurwanya ubukene
Bamwe mu baturage bo mu murenge wa Rukara mu karere ka Kayonza baravuga ko ubu bagiye guhangana n’ubukene nyuma yo kubona isakaro rizatuma babona inzu zo kubamo. Tariki 11 Gashyantare, ishami ry’umushinga More...


text:
Gusenga guhindura ibintu Yakobo 5:16-17 (Igice cya 2)
Elia iminsi yamaze kw’ isi yahinduye ibintu byinshi kandi Isirayeri igira umugisha. Nawe umenye ko icyakuzanye mw’ isi ari ukugira ngo uhindure ibintu nkuko inyigisho twabanje haruguru ivuga.
Paulo yandikiye Tito ati : « Icyatumye ngusiga i Kirete kwari ukugira ngo utunganye ibyasigaye bidatunganye »( Tite 1 :5). Ibyo ugomba gutunganya ni 2 : kureba ko ubugingo bwejejewe n’ amaraso ya Kristo Yesu, kandi ukirinda buri munsi kuko impanda izavuga itunguranye. Ukwiye kumenya kandi ko ubugingo bukwiye guhora buhinduka, uva mubwiza ujya mubundi kugeza ubwo uzagira umutima nkuwari muri Kristo Yesu. Umuririmbyi yagize ati : « N’utumbira Yesu uzasa nawe, n’ abandi bamenye ko ubana nawe bareke ubugome bitabe Yesu. »
Elia yari umuntu yambaye umubiri, agira intege nke ariko nubwo byari bimeze birtyo
Yahoraga yifuza ko ibintu bihinduka. Rimwe yahunze yezebari kubw’ iterabwoba rye ariko Imana iramureba isanga yakoze ikintu gikomeye mu Isirayeri. Yagaruye icyubahiro cy’ Imana ihita imuha umutsima n’ amazi. Iyo nda ayigendera iminsi 40. Erega Imana ntikiranirwa ngo yibagirwe imirimo myiza. Abaheburayo 6 :10. Ukwiye gusenga bigishoboka ugakorera Imana ugifite uburyo, ugafasha abantu bigishoboka, ugakorera Imana ugikomeye, ugifite uburyo kuko iminsi izaza ntube ukibishobora. Ariko Imana ikazakwibukira imirimo myiza wakoze kuko ntawaretse ibye utazabishumbushwa inshyuro 100 murubu buzima no mu buzaza.
Elia yageze ku musozi abwira Imana ko ananiwe ariko Imana imwongera imbaraga. Imutegeka ko ajya kurobanuza amavuta abami. Harubwo usenga wari ufite ingorane zawe noneho ukumva Imana irakuyobora gufasha abandi. Uzajye wumvira kuko icyo umuntu abiba nicyo azasarura Abaroma 2 :6 ikindi uvomerera abandi nawe azavomererwa kandi ukiri mugukorera Imana ibyawe bizasubizwa.
Nyuma arahava ajya kumusozi gusenga ingabo ziza kumufata arazibwira ngo niba ndi umuntu w’ Imana koko umuriro uve mw’ ijuru ubatwike. Ubuzima bwo kuba ku musozi nibwo Yesu yabagamo akenshi yararaga ku musozi asenga kugira ngo abone imbaraga azakoresha bukeye bwaho. Ingabo zaje kumufata biragereranywa n’ abadaimoni baduhiga buri munsi. Iyaba wabaga mu bwiza bw’ Imana wari kuzahinduka umuriro utwika abadaimoni kuko Abaheburayo 1 :7 havuga ngo abamalaika yabagize umuyaga ariko abantu b’ Imana ibahindura umuriro waka.
Elia bitewe nuko yabaye inkoramutima y’ Imana agahindura ibintu ( agaca agasuzuguro muri Israel) Imana yamutahanye mu cyubahiro gikwiye abahinduye ibintu bakerekana Imana muri Israel.
Iyo urebye abantu Elia yasize ateguye bari bafite ishyaka nk’irye; kandi nabo bahinduye ibintu bikomeye muri Israel : urugero nka Elisa yakijije amazi asharira, akura umupfakazi mu mwenda, aha umwana umushunemukazi anapfuye aramuzura, akiza imboga zirura,akiza Namani umugaba w’ ingabo z’i Siriya ibibembe, atabara abisamariya bishwe n’ inzara, yahinduye ibintu akora ibitangaza 14 kuko yari yarateguwe guhindura ibintu. Natwe gusenga kwacu kugire icyo guhindura mw’izina rya Yesu Kristo amen.
Yesu yahinduye ibintu byinshi mu buryo bw’ umwuka no mu buryo bufatika mu rwego rw’ amategeko. Amategeko yavugaga ngo ijisho rihorerwe irindi, ariko Yesu akavuga ngo umuntu nagukubita umusaya umwe uhindukize nundi, nibagusaba umwitero ubahe numukenyero. Amategeko akongera ati ntugasambane, Yesu we ati nuzareba umugore w’undi akamwifuriza mumutima azaba asambanye nawe.
Mu buryo bw’imbonezamubano, Yesu yagaburiye abantu asura abarwayi, azura abapfuye, ababarana n’ ababaye mugihe abafarisayo batari bakibikora kugeza ubwo yigishije guca bugufi akoza ibirenge abigishwa.
Intumwa nazo zahinduye ibintu bakora ibitangaza kugeza nubwo imyenda yabo ikiza abarwayi. Ese twe twasigaye, ubu tumaze guhindura ibintu bingahe ?
Eliya yari umuntu umeze nkatwe kandi uruta Eliya arahari ari muri twe ni Yesu umwana w’ Imana azadufasha guhindura ibintu kuko iteka yifuza ko ibintu bihinduka. Muribuka asanze urusengero barucururizamo uko byamubabaje akabasohora akababwira ko ishyaka ry’ inzu ya se rimurya. Nugira ishyaka ry’ibyiza ntawuzakubuza guhindura ibintu.
Tugiye kureba muri make abantu basenze ibintu bigahinduka :
Abayuda igihe bari ibaburoni bamaze kugambanirwa ngo bapfe barasenze ibintu birahinduka ntibaba bagipfuye Esiteri 9 :1 Imana izahindura ibintu byinshi mu buzima bwawe niwakomeza kuyiba hafi.
Daniyeri yarasenze abana n’ intare ntizamurya avuyeyo habaho itegeko rivuga ko utazasenga Imana ye azaba akwiye gupfa.Ibyo bituma ibintu bihinduka mu bihugu 127. Imana igambiriye guhindura ibintu ikunyuzemo. Daniel 6
Ezekia bamubwiye ko agiye gupfa arasenga Imana imwongera imyaka 15. Yesaya 38
Abigishwa mugihe c’ intumwa barasenze Petro araye ari bupfe birahinduka Imana imukiza inkota ya Herode abera baratangara kuko ibintu bihindutse. Burya iyo twasenze n’ ibidashoboka birashoboka amen.
Mwari kumwe na Pastor Desire ubakunda akabifuriza umugisha w’ Imana.


text:
sam.
08
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 6, 10-20)
Bavandimwe, 10Imana rwose ntirenganya, ntishobora kwibagirwa umwete wanyu n’urukundo mwagaragarije izina ryayo, mufasha abatagatifujwe nk’uko n’ubu mukibikomeje. 11Cyakora, icyo twifuza ni uko buri wese yakomeza iryo shyaka rizamugeza ku ndunduro y’ibyo yizeye. 12Bityo rero, umurego wanyu ntugacogore, ahubwo mukurikize urugero rw’abahawe umurage wabasezeranijwe, babikesheje ukwemera n’ukwiyumanganya.
13Igihe Imana isezeranyije Abrahamu, kuko nta wundi wari uyisumbye ngo imurahirire, yarirahiriye ubwayo iti 14«Rwose nzaguhundagazaho imigisha, kandi nzaguha inkomoko nyamwinshi.» 15Abrahamu akomeza kwihanga bigeza aho yuzurizwa amasezerano. 16Ubusanzwe abantu barahirira imbere y’ubaruta, maze kugira ngo bakemure impaka bakishingikiriza iyo ndahiro.17Ni cyo cyatumye Imana ubwayo ikoresha indahiro ngo igaragarize abo yageneye isezerano ko umugambi wayo udakuka. 18Iryo sezerano n’iyo ndahiro bidakuka kandi bitarangwamo ubuhendanyi bw’lmana, ni byo shingiro ridahungabana ry’amizero yacu, twe abemeye guhara byose ngo tugere ku mizero twasezeranijwe. 19 Ayo mizero ni nk’inkingi umutima wacu wegamiye, kandi akaba ari yo atugeza hirya y’umubambiko, 20ha handi Yezu yatubanjirije kwinjira, ari Umuherezagitambo mukuru kandi w’iteka ryose, wo mu cyiciro cya Malekisedeki.
ZABURI (Zab 111 (110),1-2,4-5, 9.10c)
Inyik/ Uhoraho yibuka iteka rye.
Nzasingiza Uhoraho n’umutima wanjye wose,
mu nteko y’intungane no mu ikoraniro rusange.
Ibyo Uhoraho yakoze biratangaje,
ababyitayeha base bahugukira kubizirikana.
Yashatse ko bagenda bibukiranya ibitangaza bye,
Uhoraho ni umunyaneza n’umunyamuhwe.
Abamwubaha abaha ibibatunga,
akibuka iteka Isezerano rye.
Uhoraho yazaniye umuryango we ikiwubohora,
agena rimwe rizima imiterere y’Isezerano rye.
Izina rye ni ritagatifu kandi rigatera ubwoba,
Ibisingizo bye bizahoraho iteka ryose.
IBANGONDIRIMBO RIBANZIRIZA IVANJILI (2 Kor 3, 6.17)
Alleluya Alleluya.
Roho w’Imana nzima atanga ubuzima:
aho Roho wa Nyagasani ari ni ho haba ubwisanzure.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 2,23-28)
23Umunsi umwe ku isabato, Yezu anyura mu mirima y’ingano, abigishwa be batangira kugenda bazimamfuza. 24Abafarizayi ni ko kumubwira bati «Dore re! Kuki bakora ibibujijwe ku isabato?» 25Arabasubiza ati «Ntimwasomye uko Dawudi yabigenjeje, igihe ashonje akabura uko agira we n’abo bari kumwe? 26N’uko yinjiye mu Ngoro y’Imana mu gihe cy’Abiyatari umuherezabitambo mukuru, akarya imigati y’umumuriko atashoboraga kurya, kuko yari igenewe abaherezabitambo bonyine, kandi akayihaho n’abari kumwe na we?»27Nuko Yezu arababwira ati «Isabato ibereyeho umuntu, nta bwo ari umuntu ubereyeho isabato! 28Ni cyo gituma Umwana w’umuntu agenga ndetse n’isabato!»


text:
Minisitiri w’Intebe Anastase Murekezi atera igiti mu Karere ka Gicumbi
Minisitiri w’Intebe Anastase Murekezi yasabye abanyarwanda kwitabira gutekesha gaz, birinda gukomeza gutekesha inkwi kuko ngo bikomeje ku kigero biriho amashyamba ashobora gishiraho.
Ubushakashatsi bwashyizwe ahagaragara ku mibereho y’abaturage n’imiturire (EICV4) bwagaragaje ko mu Rwanda 83.3% by’ingo zitekesha amakara n’inkwi, u Rwanda rukaba rwarihaye intego y’uko uyu umubare uzaba wagabanutse kugera ru rugero rwa 50% mu mwaka wa 2020.
Kuri ubu ubuso buteyeho amashyamba mu Rwanda bungana na hegitari 695,795 zihwanye na 29.3% by’ubuso bwose bw’igihugu hakaba hateganijwe ko ubu buso buzaba bugeze kuri 30% mu mwaka wa 2018.
Ubwo yatangizaga igihembwe cyo gutera ibiti mu Kagali ka Rwesero, Murenge wa Bukure mu Karere ka Gicumbi mu muganda ngarukakwezi, Minisitiri w’Intebe Murekezi yavuze ko gutekesha inkwi bituma ibiti bikomeza gutemwa, bigakoma mu nkokora umuhigo igihugu kiyemeje.
Yavuze ko ibiti ari isoko y’ubuzima kuko bitanga umwuka mwiza ati“Ibiti bikomeza ubutaka bikarwanya isuri, bivamo ifumbire ndetse kandi bivamo imiti itandukanye. Amashyamba ni isoko y’umwuka mwiza duhumeka.Umwuka mwiza utarobanura aho utuye cyangwa ngo urebe ngo uyu ni umukire cyangwa umukene, ni umwuka mwiza dukenera twese.”
Minisitiri w’Intebe Murekezi yavuze ko kugirango ibiti bibungabungwe neza, hafashwe ingamba zirimo gushishikariza abaturae gutekesha gaz aho gukomeza gukoresha inkwi zangiza ibidukikije.
Yagize ati “Gutera ibiti ni byiza ariko ntibihagije kuko umuvuduko wo kubitera ugiye munsi y’uwo kubitema byaba bibi cyane.Twese dukwiye kumenyera umuco mushya wo gutekesha Gaz kuko dukomeje gutema ibiti kuri iki gihero byashiraho.Mushishikarire gukoresha biogaz cyane cyane abatuye mu mijyi, mu midugudu ndetse na gereza”
Mu gihembwe cyo gutera ibiti hateganyijwe gutera kuri hegitari 8080 n’ibiti bivangwa n’imyaka kuri hegitari 19,364.
Intara iza ku isonga mu gutekesha inkwi nyinshi ni iy’Amajyaruguru ifite abakoresha inkwi bagera kuri 94.4%, igakurikirwa n’iy’Amajyepfo ifite 92.6%, Intara y’Uburasirazuba ikaba ifite 89.9%, Intara y’Uburengerazuba ifite 88.3% naho Umujyi wa Kigali ukagira 25.6.
Hatewe ibiti by’amoko atandukanye
Nyuma y’umuganda abaturage baganirijwe ku kamaro k’ibiti


text:
Urwenya-Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa."
Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa."
Umugore yari mu ndege yicaranye n'umupadiri nuko aramubwira ati "naguze igikoresho cy'imisatsi(s├Ęche-cheveux) none kimpishire mw'ikanzu yawe kuko wowe batagusaka." Padiri aremera ati "ariko sinjya mbeshya."
Bageze ku kibuga umukozi abaza padiri niba nta bintu afite bisorerwa. Padiri ati "guhera ku mutwe, mu gituza ndetse no ku maguru ntabyo. Umukozi ati "mu rukenyerero?" Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa." Umukozi araseka ati "genda Padi, Imana iguhe umugisha."
Shyiraho Igitekerezo!
Subscribe to: Post Comments (Atom)


text:
HARI UMUKOBWA UMBAJIJE NGO
Kuki abasore tujya gutereta umukobwa tuziko ikitugenza ari igitsina, twarangiza tukagenda tubeshya ko tumukunda???
uwo mukobwa arongerati: basore mwagiye mugenda muvuga ikibajyanye, yabananira mukajya ahandi ko abakobwa ari nka boutique???
BASORE NIMUMUNSUBIRIZE, IMPAMVU TUTAVUGISHA UKULI.
Nanjye ndabaza abakobwa
kuki abakobwa mwizirika kubasore bamwe, akenshi usanga ari abafite ifaranga gusa??? ugasanga umuhungu ararwanirwaho n'abakobwa batatu, kandi abasore i Rwanda batabuze?
MWAGIYE MUGENDA MUVUGAKO MUJYANYWE N'AMAFARANGA, KO ABASORE ARI NKA BANK, YAYAKWIMA UKAJYA AHANDI??? KUKI MWIZIRIKA KURUMWE GUSA???
HARI UMUKOBWA UMBAJIJE NGO
HARI UMUKOBWA UMBAJIJE NGO


text:
Ababyeyi baragaragaza inyungu iri mu kuzigamira abana
Ababyeyi batandukanye bo mu karere ka Burera bavuga ko kuzigamira abana babo bituma bakurana umuco wo kudasesagura kandi bikabarinda n’ubushomeri. Ababyeyi twaganiriye bavuga ko bikwiriye ko umubyeyi afunguriza umwana we konti muri Banki runaka, azajya ashyiraho amafaranga bitewe n’ubushobozi bwe; nkuko Bitwayiki Felicien abisobanura. Agira ati “Bidufasha kugira ngo umwana yoye kuba igisambo. Niba abonye igiceri cy’(amafaranga y’u Rwanda)... Read More
Burera: Bagaragaza impungenge zituma bamwe batseta ibirenge mu kubitsa muri SACCO
Abaturage batandukanye bo mu karere ka Burera batangaza ko hari abadashishikarira kubitsa amafaranga yabo muri za SACCO ngo kuko bazifata nka bya bigo by’imari iciriritse (Microfinances) byakoreye mu Rwanda bikaza guhomba, amafaranga y’abaturage agatwarwa na ba bihemu banze kwishyura ibyo bigo by’imari. Abaturage bavuga ko ibyo bigo by’imari bindi byari byegerejwe abaturage, byatangiye bitanga serivisi zijya kumera nk’iza SACCO. Ngo ariko... Read More


text:
Abanyeshuri bagiye kujya bigira kuri mudasobwa gusa
Minisiteri y’uburezi (MINEDUC) itangaza ko mu gihe cy’imyaka itatu uburezi bugiye kujya butangirwa kuri mudasobwa gusa, abanyeshuri badakoresha ibitabo n’amakayi.
Minisitiri w’uburezi, Dr Musafiri Malimba Papias yabitangaje ubwo yagiranaga ikiganiro n’Ikigo kabuhariwe mu ikoranabuhanga kitwa Microsoft, tariki ya 24 Ugushyingo 2016.
Avuga ko ubwo buryo bwo kwigira kuri mudasobwa buzoroshya imyigishirize n’imyigire kuko umwarimu umwe azajya ashobora kwigisha abanyeshuri benshi icyarimwe. Ubwo buryo bwatangiye mu mpera za 2015.
Agira ati “Birasaba ko ababyeyi bahindura imyumvire bagatangira guteganyiriza abanyeshuri ayo kugura izo mudasobwa.
Buri munyeshuri ashobora kuzigamirwa nibura nk’amafaranga 500 buri cyumweru; twihaye igihe cy’imyaka itatu ariko ni gahunda ikomeza.
Dufite amashuri arenga 3500 mu gihugu hose; kuri buri shuri hagomba kuba byibura umwarimu umwe w’imibare; bivuze ko tugomba kugira abarimu b’imibare 3500 hatabariwemo abigisha andi masomo.
Nyamara hakoreshejwe ikoranabuhanga, umwarimu umwe yakwigisha igihugu cyose mu gihe kimwe.”
MINEDUC iravuga ko u Rwanda rushaka kuba urwa mbere muri Afurika rufite uburezi bukoresha ikoranabuhanga, nyuma rukazatangira gukwirakwiza iyi gahunda mu bindi bihugu.
Kubera iyo mpamvu ngo buri shuri na Leta nabyo bikaba bigomba gushaka murandasi n’amashanyarazi.
Nyuma y’aho mu Rwanda hatangiye gukorera uruganda Positivo rukora mudasobwa, Microsoft nayo izajya ishyiramo murandasi na porogaramu zikoresha inyigisho zateguwe na Ministeri y’uburezi.
Ibyo ngo bizatuma buri mwana azajya yitwaza iyo mudasobwa mu mwanya w’ibitabo n’amakaye.
Mu gihe hasozwaga igihembwe cya nyuma cy’umwaka w’amashuri 2016, abakozi ba MINEDUC bagendaga basobanurira ababyeyi n’abanyeshuri ibijyanye no kugura mudasobwa zizasimbura ibitabo n’amakayi.
Benshi mu babyeyi barinubye bavuga ko batabona arenga ibihumbi 200RWf aguze buri mudasobwa, kuri buri mwana umuntu ayaba afite.
Umuyobozi wa Microsoft muri Afurika, Frank McCosker avuga ko amwe mu mashuri yatangiye gukoresha murandasi igera kure cyane yitwa ‘TV Wide Spaces’ yihuta.
Ishobora ngo gusangirwa n’abantu batuye ku murambararo wa kirometero umunani, mu gihe murandasi yitwa ‘Wifi’ ngo itarengaga muri metero 300.
Ibitekerezo ( 16 )
Abanyeshuli kuri mudasobwa biga ? ni byiza ariko se nibyo byihutirwa cyane ? reba ubucucike bw’abana mu mashuli , Curriculum nshya itarabonerwa ibitabo bihagije , nibindi .None se one laptop per child yo bigenze gute ? Niba ntacyo yamaze ? njye mbona haba kubaza gutanga ubusobanuro mbere yuko haza indi nshya nibyambere bitararangira. Erega kubaka igihugu bisaba kwitonda bavandimwe.
Twifuzaga Kumenya Bizatangira Ryari?
NIBYO TURABISHYIGIKIYE ARIKO BAGERAGEZE BONGERE
UBUZIRANENGE BWA POSITIVO
Amajambere wa mugani wo mu majarguru !
n’i Burayi cg amaerika ntibirabaho none ngo mu Rwanda
Muli économie babyita "Business Caritas"
Ntibibatere ikibazo mineduc ndayiyiziye rwose,ubwo c muzi ngo ibi bizakorwa,iki ni igitekerezo cyumuntu umwe kd azahita ataha vuba aha bihite byibagiranwa,gusa abayobozi bakagombye gushyiraho ibishya bamaze kureba niba ibyo bashyizeho byo niba bikorwa naho..ahhaaaaaa,nzaba numva!!!!
None se MINEDUC yatumije mudasobwa zikoreshwa amabuye (batteries) ko mbona amashanyarazi akiri ikibazo gikomeye mu bice byose by’u Rwanda? Ahubwo se ababyeyi bikeneye babuze n’amahera yo kugurira abana babo amakaye babona ayo kubagurira mudasobwa? Harimo fagitire!
Nagahoma munwa nukuri. none harya ko muzi neza aho smart phone zigeze abantu abakuze,none murumva aribyiza guha umwana muto mudasobwa aka ariyo yigiraho??? koko uretse kwirengagiza uwo mwana aziga??? cyangwa azigira mu mukino yo kuri mudasobwa harya imibare cyangwa physics zizigwa bazisoma nkusoma ikinyamakuru?? njye mubyukuri simbyumva neza uwaba afite ibisobanuro y’ukuntu bazajya bigisha imibare kuri mudasobwa yansubanurira kuko wenda naba ndimo kubyumva nabi. Murakoze
Ariko uyu muyobozi uwamujyana mu cyaro ahantu haba amashuri yisunbuye atagira amashanyarazi, ibyo yavuze ntibyatuma abeshyuzwa bikamuviramo kwegura?
Ajye abeshya abanyakigali, naho mu cyaro no mumyaka 10 tuzaba tugikoresha amakaye.
Abaye nka Mininfra uvuga ngo udutadowa tuzaba twacitse mu cyaro kandi azi ikibazo cy’amashanyazi aho yivugiye ko mu 2017 tuzaba dufite megawati 700 none tukaba nta na kimwe cya 3 dufite?
bayobozi mujye mwitondera imvugo kugira ngo abaturage batababonamo nk’ababeshyi
Ariko ministeri y’uburezi yaretse kurindagiza abana bacu, nireke hari abana babibasha,abana b’abaministiri biga hanze biga muri bya bigo byo muri high category, naho umwana uri mu cyaro nibareke yige kwandikisha ingwa ndetse n’ikaramu naho kuzana udushya tudashyirwa mu bikorwa abyigumanire.
Iterambere mu burezi cyane cyane technology ni ryiza rije turikeneye ariko kandi uwo mushinga ubanze usuzumwe neza. Ikindi amakuru awureba aganirizwe abagenerwabikorwa aribo barimu cyane cyane hanyuma nidusanga ingaruka nziza ziruta imbi tuwemere.
Naho gutanga ireme ry’uburezi abarezi bagabanyijwe mu mirimo ntibyaba aribyo.
Ariko kandi niba hari amwe mu mashuri yatangije iyi program bazatubwire outcomes
Iyi MINISTERE ndayikunda,ivuga ibintu bidashoboka gusa.Nyakubahwa Minister wari uziko ya curriculum nshya mwatangije umwaka ushize mu wa mbere no wa kane mu mashuri abanza n’ayisumbuye itakurikijwe kubera ko nta bitabo abarjmu babonye?
Nyakubahwa minister wari uzikono mu mwaka utaha bizagora kuyikurikiza kubera ko hazaba hakenewe ibitabo bijyanye n’umwaka abana bimukiyemo kndi n’ushize ntabyo REB yatanze?!
Nyakubahwa Minister,reka ngaruke kuri mudasobwa,wari uzi ko ya one laptop per child ahenshi zikibitse mu bikarito mwazihayemo kuko nta muriro uhagera ahandi zikaba zarabuze umwalimu uzigisha.!
None ngo murashaka kwigishiriza kuri MUDASOBWA?
Iri reme ry’uburezi ko ubanza ari mwe murigusha?
Iyo REG itangaza ingo zifite umuriro usanga tutaragera kuri 30%, ko amashuri anyanyagjye my Rwanda hose izo machine zizacomekwa kuki?
nonec koko buriya kiriya gihe hazaba habonetse umuriro muihugu hose ariko nanone bazite kubarimu bigishaga aricyo kibatunze niba hari ikindi bazakora kuko bateza ubushomeri bukabije ndetse ubwo nta nicyo byaba bimaze kwiga uburezi muri kaminuza ahubwo ndabona bajya batanga gusa amahugurwa yo gukoresha mudasobwa


text:
Rwanda : Nyagatare: Muri Hanga umurimo amabanki afitiye icyizere imishinga yatangiye kurusha imishya
Mu gikorwa cyo gusuzuma imishinga ya Hanga umurimo banayiha amanota, mu Karere ka Nyagatare, abanyamabanki bagaragaje kugirira icyizere imishinga yageragejwe bikagaragara ko ishoboka kurusha ibitekerezo by’imishinga mishya.
Eric Rwemarika, umukozi wa BK ushinzwe ishami ritanga inguzanyo avuga ko icyizere cy’imishinga ya muri Hanga umurimo bagikesha gusa ko ari imishinga ifite abandi baterankunga aho agaragaza ko uruhare rw’amabanki ari 50% abandi baterankunga na bo bagatanga andi 50% asigaye. Rwemarika akomeza avuga ko ari nka BK itanga amafaranga gusa imishinga yaha icyizere cyo kuyabona ari imishinga ifite udushya ariko isanzwe ikora. Agira ati “ Imishinga twe twaha amafaranga ni imishinga ifite udushya ariko yageze ku isoko.”
Uyu mukozi wa BK akomeza avuga ariko ko nk’abasanzwe bakorana n’amabanki bakaba banafite imishinga muri Hanga umurimo nta mpungenge byatera ayo mabanki kubaguriza. Gusa ntiyahwemye kugaragaza ko byagora ko banki ifata umuntu ngo imuhe amafaranga uko yiboneye kandi adasnzwe mu bucuruzi. Ati “Hariho nk’abo bigaragara ko ari bwo bashaka kwinjira muri business, abo biragoye kuko ntabwo waba uzi uko bakwishyura.”
Iki gikorwa cya Hanga umurimo mu Karere ka Nyagatare kitabiriwe n’amabanki abiri gusa ari yo BK na Banki y’Abaturage y’u Rwanda, amashami yazo ya Nyagatare. Izi bank zombi zikaba zaragize uruhare mu gutanga amanota ku basobanuraga imishinga yabo no kubahata ibibazo bigamije kureba imbogamizi zirimo n’uburyo zakwirindwa kugira ngo banyirayo bazashobore kunguka. Igikorwa cyo gusobanura imishinga (defense) cyabaye kuva ku wa 8-9 Werurwe 2012.